
31 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3096 


ΑΠΟΦΑΣΕΙΣ 

Αριθμ. πρωτ.: 5001 

Έγκριση Κανονισμού του Προγράμματος Μετα¬ 
πτυχιακών Σπουδών με τίτλο «Διά Βίου Μάθη¬ 
ση και Ειδική Αγωγή ("Μ3 $Ιθγ οί ΑΠδ ίη ϋίθΙοπ9 
ίθ3Γπίη9 3πά 5ρθεΪ3ΐ Εάυε3ίϊοη")»τουΤμήματος 
Εκπαιδευτικής και Κοινωνικής Πολιτικής της Σχο¬ 
λής Κοινωνικών, Ανθρωπιστικών Επιστημών και 
Τεχνών του Πανεπιστημίου Μακεδονίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 4485/2017 (Α' 114) «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις» και ιδίως το άρθρο 13 
και τις διατάξεις του Κεφαλαίου ΣΤ (Δεύτερος και Τρίτος 
κύκλος σπουδών) των άρθρων 30 επ. που αφορούν στον 
Δεύτερο κύκλο σπουδών κυρίως άρθρο 45 παρ. 1, ως 
τροποποιήθηκαν και ισχύουν, καθώς και τις τελικές και 
μεταβατικές διατάξεις του άρθρου 85. 

2. Τις διατάξεις του ν. 3374/2005 (Α' 189) «Διασφάλιση 
της ποιότητας στην ανώτατη εκπαίδευση, Σύστημα με¬ 
ταφοράς και συσσώρευσης πιστωτικών μονάδων - Πα¬ 
ράρτημα Διπλώματος», όπως τροποποιήθηκε και ισχύει. 

3. Το π.δ. 88/2013 (Α' 129) «Μετονομασία του Πανε¬ 
πιστημίου Μακεδονίας Οικονομικών και Κοινωνικών 
Επιστημών, συγχώνευση Τμημάτων και Ίδρυση -Συγκρό¬ 
τηση Σχολών». 

4. Την υπ' αριθμ. 227378/Ζ1/22.12.2017 εγκύκλιο του 
Υπουργείου Παιδείας, Έρευνας και θρησκευμάτων. 

5. Την υπ' αριθμ. 4174/10.5.2018 απόφαση της Συ¬ 
γκλήτου του Πανεπιστημίου Μακεδονίας (Β' 1864) για 
την επανίδρυση του Προγράμματος Μεταπτυχιακών 
Σπουδών με τίτλο «Διά Βίου Μάθηση και Ειδική Αγω¬ 
γή ("Μ35 ϊθγ οί Αγϊ 5 ίη υίθΙοη9 ίθ3Γηίη9 3ηά δρθαβΙ 
Εάυεθΐίοη")» του Τμήματος Εκπαιδευτικής και Κοινωνι¬ 
κής Πολιτικής της Σχολής Κοινωνικών, Ανθρωπιστικών 
Επιστημών και Τεχνών. 

6. Την απόφαση της υπ' αριθμ. 16/22.5.2018 συνεδρί¬ 
ασης της Συνέλευσης του Τμήματος Εκπαιδευτικής και 
Κοινωνικής Πολιτικής. 

7. Την απόφαση της υπ’ αριθμ. 36/22.6.2018 συνεδρί¬ 
ασης της Συγκλήτου του Πανεπιστημίου Μακεδονίας. 

8. Το γεγονός ότι από τις διατάξεις της απόφασης 


αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό του Προγράμματος Με¬ 
ταπτυχιακών Σπουδών με τίτλο «Διά Βίου Μάθηση και 
Ειδική Αγωγή ("Μβϊϊθγ οί Αγϊ 5 ίη ϋίθΙοη9 ίθ3Γηίη9 3ηά 
5ρθαθΙ Εάυο3ΐίοη")»του 

Τμήματος Εκπαιδευτικής και Κοινωνικής Πολιτικής 
της Σχολής Κοινωνικών, Ανθρωπιστικών Επιστημών και 
Τεχνών, ως ακολούθως: 

Άρθρο 1 

Γενικές Διατάξεις 

Το Τμήμα Εκπαιδευτικής και Κοινωνικής Πολιτικής 
της Σχολής Κοινωνικών, Ανθρωπιστικών Επιστημών 
και Τεχνών του Πανεπιστημίου Μακεδονίας επανιδρύ¬ 
ει και επαναλειτουργεί από το ακαδημαϊκό έτος 2018- 
2019 το Πρόγραμμα Μεταπτυχιακών Σπουδών με τίτλο 
«Διά Βίου Μάθηση και Ειδική Αγωγή ("Μβϊϊθγ οί ΑιΤ 5 ίη 
ϋίθΙοη9 ίθ3Γηίη9 3ηά 5ρθα3ΐ ΕάυεΒΐίοη")», σύμφωνα με 
τις διατάξεις της υπ' αριθμ. 4174/10.05.2018 Απόφασης 
του Πρύτανη του Πανεπιστημίου Μακεδονίας (ΦΕΚ Β' 
1864/24.05.2018). 

Η δομή, η οργάνωση και η λειτουργία των Μεταπτυχια¬ 
κών Σπουδών του Τμήματος Εκπαιδευτικής και Κοινω¬ 
νικής Πολιτικής της Σχολής Κοινωνικών, Ανθρωπιστικών 
Επιστημών και Τεχνών του Πανεπιστημίου Μακεδονίας 
διέπονται από τις διατάξεις των σχετικών νόμων και 
των υπουργικών αποφάσεων, οι οποίες καταγράφονται 
στα άρθρα του παρόντος Κανονισμού και στα Παραρ¬ 
τήματα του. Οι διατάξεις του Κανονισμού εξειδικεύουν 
και συμπληρώνουν το νομοθετικό πλαίσιο που διέπει 
τις Μεταπτυχιακές Σπουδές των δύο ειδικεύσεων του 
Τμήματος σε θέματα τα οποία δεν ρυθμίζονται ρητώς 
από το θεσμικό πλαίσιο, είτε επειδή προβλέπονται για 
αυτά σχετικές εξουσιοδοτήσεις από το νόμο είτε επειδή 
υπόκεινται σε αποφάσεις της Συνέλευσης του Τμήματος 
Εκπαιδευτικής και Κοινωνικής Πολιτικής. 

Άρθρο 2 

Αντικείμενο - Σκοπός 

Το Πρόγραμμα έχει ως αντικείμενο την επαγγελματική 
εξειδίκευση των πτυχιούχων του Τμήματος καθώς και 
πτυχιούχων άλλων Τμημάτων των Πανεπιστημίων και 
των Τεχνολογικών ιδρυμάτων της ημεδαπής και της αλ¬ 
λοδαπής, ώστε αυτοί να μπορούν να συμβάλλουν στην 

ανάπτυξη της επιστημονικής έρευνας και την προαγωγή 
της επιστημονικής γνώσης στους τομείς της «Διά Βίου 
Μάθησης» και της «Ειδικής Αγωγής». Ιδιαίτερα, σκοπός 
του Π.Μ.Σ είναι η κατάρτιση εξειδικευμένων επιστημό¬ 
νων (ερευνητών, εκπαιδευτών, εκπαιδευτικών, στελεχών 
της εκπαίδευσης και της επαγγελματικής κατάρτισης), 
οι οποίοι θα δραστηριοποιούνται στα ερευνητικά και 
επαγγελματικά πεδία της Διά βίου Μάθησης και της 
Ειδικής Αγωγής. 

Άρθρο 3 

Μεταπτυχιακοί Τίτλοι Σπουδών 

Το Πρόγραμμα Μεταπτυχιακών Σπουδών οδηγεί στην 
απονομή Διπλώματος Μεταπτυχιακών Σπουδών (Δ.Μ.Σ.) 
στις εξής ειδικεύσεις: 

1. Διά Βίου Μάθηση (Μθβϊθγ οί Αγϊ5 ίη ΙίίθΙοπ9 
ΕθΒπτίης) 

2. Ειδική Αγωγή (Μβϊϊθγ οί ΑιΤί ίπ δροεώΙ Εάυςθΐίοπ) 

Άρθρο 4 

Όργανα Διοίκησης 

Σύμφωνα μετοάρθρο31 παρ.1 του ν. 4485/2017, αρ¬ 
μόδια όργανα για την ίδρυση, οργάνωση και λειτουργία 
του Π.Μ.Σ. είναι: α) η Σύγκλητος του Ιδρύματος, β) η Συ¬ 
νέλευση τουΤμήματος,γ) η Συντονιστική Επιτροπή (Σ.Ε.) 
του Π.Μ.Σ., δ) η Επιτροπή Μεταπτυχιακών Σπουδών, 
ε) ο Διευθυντής του Π.Μ.Σ.. 

(α) Η Σύγκλητος είναι το αρμόδιο όργανο για τα θέματα 
ακαδημαϊκού, διοικητικού, οργανωτικού και οικονομικού 
χαρακτήρα των Π.Μ.Σ.. Επίσης, η Σύγκλητος ασκεί όσες 
αρμοδιότητες σχετικά μετά Π.Μ.Σ. δεν ανατίθενται από 
το νόμο ειδικώς σε άλλα όργανα, 

(β) Η Συνέλευση Τμήματος είναι το μόνο αρμόδιο όρ¬ 
γανο για να καταρτίζει και να υποβάλλει στη Σύγκλητο 
του Πανεπιστημίου Μακεδονίας προτάσεις για τη σύ¬ 
νταξη και την τροποποίηση του Κανονισμού του Προ¬ 
γράμματος Μεταπτυχιακών Σπουδών του Τμήματος και 
έχει όλες τις αρμοδιότητες που προβλέπονται από την 
κείμενη νομοθεσία και καταγράφονται στον παρόντα 
Κανονισμό. Ειδικότερα η συνέλευση του τμήματος έχει 
τις εξής αρμοδιότητες: 

• εισηγείται στη Σύγκλητο Διά της Επιτροπής Μεταπτυ¬ 
χιακών Σπουδών για την αναγκαιότητα ίδρυσης Π.Μ.Σ 

• ορίζει τα μέλη των Σ.Ε. 

■ κατανέμει το διδακτικό έργο μεταξύ των διδασκό¬ 
ντων του Π.Μ.Σ. 

• συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών 

• διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ. 

• ασκεί κάθε άλλη αρμοδιότητα που προβλέπεται από 
τις διατάξεις του παρόντος κανονισμού. Συγκεκριμένα: 

• Επικυρώνει τους πίνακες επιτυχόντων 

• Εγκρίνει το αναλυτικό και ωρολόγιο πρόγραμμα 
μαθημάτων, ανά εξάμηνο και ανά ειδίκευση μετά από 
εισήγηση της συντονιστικής επιτροπής 

• Εγκρίνει την αναθεώρηση, ανακατανομή και επικαι- 
ροποίηση του προγράμματος μαθημάτων μετά από ει¬ 
σήγηση της συντονιστικής επιτροπής 

• Εγκρίνει τα υπομνήματα εκπόνησης μεταπτυχιακών 
εργασιών 


• Εγκρίνει τους επόπτες των μεταπτυχιακών εργασιών 
και τα άλλα δύο μέλη των εξεταστικών επιτροπών 

• Απονέμει τα Διπλώματα Μεταπτυχιακών Σπουδών 

• Εκλέγει το Διευθυντή του Π.Μ.Σ. 

(γ) Η Συντονιστική Επιτροπή του Π.Μ.Σ. απαρτίζε¬ 
ται από πέντε (5) μέλη Δ.Ε.Π. του Τμήματος, οι οποίοι 
έχουν αναλάβει μεταπτυχιακό έργο και εκλέγονται από 
τη Συνέλευση του Τμήματος για διετή θητεία. Η θητεία 
του Προέδρου της συντονιστικής επιτροπής μπορεί να 
ανανεωθεί μία φορά. Η συντονιστική επιτροπή είναι αρ¬ 
μόδια για την παρακολούθηση και το συντονισμό της 
λειτουργίας του προγράμματος. 

(δ) Επιτροπή Μεταπτυχιακών Σπουδών συστήνεται σε 
κάθε Ίδρυμα, αποτελείται από τον Αντιπρύτανη Ακαδη¬ 
μαϊκών Υποθέσεων, ο οποίος εκτελεί χρέη προέδρου και 
τους Κοσμήτορες του οικείου Ιδρύματος ως μέλη και έχει 
τις αρμοδιότητες που προβλέπονται στην παράγραφο 5 
του άρθρου 32 του ν. 4485/2017. 

(ε) Ο Διευθυντής κάθε Π.Μ.Σ. είναι μέλος της συντονι¬ 
στικής επιτροπής και ορίζεται μαζί με τον Αναπληρωτή 
του, με απόφαση της Συνέλευσης του Τμήματος για δι¬ 
ετή θητεία. Προεδρεύει της συντονιστικής επιτροπής, 
είναι μέλος Δ.Ε.Π. πρώτης βαθμίδας ή της βαθμίδας του 
αναπληρωτή, είναι του ιδίου ή συναφούς γνωστικού 
αντικειμένου με το γνωστικό αντικείμενο του Π.Μ.Σ. και 
ασκεί τα καθήκοντα που ορίζονται στο Στ Κεφάλαιο του 
ν. 4485/2017.0 Διευθυντής του Π.Μ.Σ. εισηγείται στα αρ¬ 
μόδια όργανα του Ιδρύματος για κάθε θέμα που αφορά 
στην αποτελεσματική λειτουργία του προγράμματος. Ο 
Διευθυντής δεν μπορεί να έχει περισσότερες από δύο (2) 
συνεχόμενες θητείες και δεν δικαιούται επιπλέον αμοιβή 
για το διοικητικό του έργο ως Διευθυντής. 

Άρθρο 5 

Προϋποθέσεις Εισαγωγής 

Στο Πρόγραμμα γίνονται δεκτοί πτυχιούχοι τμημάτων 
πανεπιστημίων της ημεδαπής και ομοταγών αναγνωρι¬ 
σμένων ιδρυμάτων της αλλοδαπής, καθώς και πτυχιού- 
χοι τμημάτωνΤΕΙ. (ν. 4485/2017, άρθρο 34). 

Συγκεκριμένα στο Πρόγραμμα Μεταπτυχιακών Σπου¬ 
δών του Τμήματος γίνονται δεκτοί: 

α) πτυχιούχοι του Τμήματος Εκπαιδευτικής και Κοινω¬ 
νικής Πολιτικής του Πανεπιστημίου Μακεδονίας, 
β) πτυχιούχοι άλλων Τμημάτων Α.Ε.Ι. καιΤ.Ε.Ι. της χώρας, 
γ) πτυχιούχοι άλλων Τμημάτων Α.Ε.Ι. της αλλοδαπής 
αναγνωρισμένων από το Δ.Ο.Α.Τ.Α.Π. ως ισοτίμων προς 
τα ανωτέρω 

Για τους αλλοδαπούς υποψηφίους, όλων των προη¬ 
γούμενων κατηγοριών απαιτείται αναγνωρισμένο πιστο¬ 
ποιητικό επαρκούς γνώσης της ελληνικής γλώσσας σε 
επίπεδο τουλάχιστον Γ1. 

Για όλουςτους υποψηφίους απαραίτητη προϋπόθεση 
είναιηγνώση σε επίπεδο τουλάχιστον Γ1 /(II μιας από τις 
τρεις ευρωπαϊκές γλώσσες: Αγγλική, Γαλλική, Γερμανική. 
Ως απόδειξη κατοχής πτυχίου ξένης γλώσσας επιπέδου 
«πολύ καλή» λαμβάνονται υπόψη όλα τα πιστοποιητικά, 
τα οποία αναγνωρίζονται από το ΑΣΕΠ. 

Άρθρο 6 

Αριθμός Εισακτέων 

Ο αριθμός των εισακτέων φοιτητών στο Πρόγραμμα 

Μεταπτυχιακών Σπουδών του Τμήματος ορίζεται κατ’ 
ανώτατο όριο σε τριάντα (30) κατ’ έτος ανά ειδίκευση. 

Τα μέλη των κατηγοριών Ε.Ε.Π., καθώς και Ε.ΔΙ.Π. και 
Ε.Τ.Ε.Π. που είναι κάτοχοι τίτλου του πρώτου κύκλου 
σπουδών Α.Ε.Ε της ημεδαπής ή ομοταγών ιδρυμάτων 
της αλλοδαπής, μπορούν μετά από αίτηση τους να 
εγγραφούν ως υπεράριθμοι, και μόνο ένας κατ’ έτος, 
σύμφωνα με τους ειδικότερους όρους που προβλέπο- 
νται στο άρθρο 45 του ν. 4485/2017, εφόσον το Π.Μ.Σ. 
οργανώνεται σε Τμήμα του Ιδρύματος όπου υπηρετούν 
και είναι συναφές με το αντικείμενο του τίτλου σπουδών 
και του έργου που επιτελούν στο Ιδρυμα (ν. 4585/2017, 
άρθρο 34, παρ. 8). 

Επίσης, γίνεται δεκτός ως υπεράριθμος ένας (1) υπό¬ 
τροφος του ΙΚΥ ή άλλης Δημόσιας Υπηρεσίας, ο οποίος 
πέτυχε σε σχετικό διαγωνισμό μεταπτυχιακών σπουδών 
εσωτερικού του γνωστικού αντικειμένου του ΠΜΣ. Για 
περισσοτέρους του ενός υποψηφίους αποφασίζει η Γ.Σ. 
του Τμήματος. 

Άρθρο 7 

Προκήρυξη Διαγωνισμού Επιλογής Υποψηφίων 

Φοιτητών 

Κατά τη διάρκεια του εαρινού εξαμήνου κάθε ακα¬ 
δημαϊκού έτους, η συντονιστική επιτροπή εισηγείταιτο 
χρονοδιάγραμμα των εξετάσεων και των λοιπών διαδι¬ 
κασιών επιλογής των φοιτητών του επομένου ακαδημα¬ 
ϊκού έτους. Κατόπιν αυτού, η συνέλευση του τμήματος 
προκηρύσσει τον σχετικό διαγωνισμό. Η προκήρυξη κοι¬ 
νοποιείται εγκαίρως στους πίνακες ανακοινώσεων του 
Τμήματος, στον διαδικτυακό τόπο του Πανεπιστημίου 
Μακεδονίας. Στην προκήρυξη αναφέρονται: 

• Οι ειδικεύσεις του Π.Μ.Σ., στις οποίες θα ενταχθούν 
οι μεταπτυχιακοί φοιτητές 

■ Ο αριθμός των μεταπτυχιακών φοιτητών, ανά ειδί¬ 
κευση 

• Οι προϋποθέσεις συμμετοχής των υποψηφίων μετα¬ 
πτυχιακών φοιτητών στη διαδικασία επιλογής 

■ Τα απαραίτητα δικαιολογητικά που πρέπει να υπο¬ 
βληθούν 

• Οι διαδικασίες και τα κριτήρια επιλογής 

• Τα μαθήματα εξετάσεων, η εξεταστέα ύλη και η εν¬ 
δεικτική βιβλιογραφία 

• Κάθε άλλη πληροφορία την οποία η συνέλευση του 
τμήματος κρίνει αναγκαία. 

Άρθρο 8 

Αιτήσεις και Δικαιολογητικά Συμμετοχής 

Η προθεσμία υποβολής των αιτήσεων και των σχετι¬ 
κών δικαιολογητικών ορίζεται από τη συνέλευση του 
τμήματος στο τέλος κάθε ακαδημαϊκού έτους. Οι αιτή¬ 
σεις των υποψηφίων μεταπτυχιακών φοιτητών ελέγχο¬ 
νται για να διαπιστωθεί αν οι υποψηφιότητες πληρούν 
τις διατάξεις του νόμου και τους όρους του Κανονισμού 
του Π.Μ.Σ. του Τμήματος. 

Υποψήφιοι μπορούν να είναι και τελειόφοιτοι φοιτητές 
των προαναφερθέντων Τμημάτων, οι οποίοι θα έχουν 
πάρει το πτυχίο τους πριν από την κοινοποίηση του τε¬ 
λικού πίνακα επιτυχόντων στο Π.Μ.Σ. 

Για τη συμμετοχή στη διαδικασία επιλογής απαιτούνται 
τα εξής δικαιολογητικά: 


• Αίτηση συμμετοχής στο Π.Μ.Σ., στην οποία θα δηλώ¬ 
νεται η ειδίκευση σπουδών που σκοπεύει να ακολουθή¬ 
σει ο υποψήφιος μεταπτυχιακός φοιτητής. 

• Αντίγραφο πτυχίου ελληνικού Α.Ε.Ι. ή Τ.Ε.Ι. ή αντίγρα¬ 
φο πτυχίου ανώτατου ιδρύματος της αλλοδαπής ανα¬ 
γνωρισμένο από το Δ.Ο.Α.Τ.Α.Π. 

• Νόμιμα επικυρωμένο και μεταφρασμένο αντίγραφο 
πιστοποιητικού κατοχής μιας ή περισσότερων ξένων 
γλωσσών, όπως ορίζεται στο άρθ.5 του παρόντος Κα¬ 
νονισμού. 

• Αναλυτική βαθμολογία του πτυχίου ελληνικού Α.Ε.Ι. ή 
Τ.Ε.Ι. και νόμιμα επικυρωμένη και μεταφρασμένη αναλυ¬ 
τική βαθμολογία πτυχίου από ιδρύματα της αλλοδαπής. 

■ Πτυχίο ελληνικής γλωσσομάθειας στην περίπτωση 
αλλοδαπών φοιτητών όπως ορίζεται στο αρθ. 5 του πα¬ 
ρόντος Κανονισμού. 

• Σε περίπτωση υποψηφίου με αναπηρία ή/και ειδικές 
εκπαιδευτικές ανάγκες θα πρέπεινα προσκομίζονται τα 
απαραίτητα δικαιολογητικά για την πιστοποίηση της 
αναπηρίας ή/και ειδικές εκπαιδευτικές ανάγκες. Τα δι- 
καιολογητικά αφορούν στις σχετικές γνωματεύσεις/ 
πιστοποιήσεις από τους αρμοδίους κρατικούς φορείς. 

Η Γραμματεία του Π.Μ.Σ. του Τμήματος παραλαμβά- 
νει τις αιτήσεις και τα δικαιολογητικά των υποψηφίων 
εντός των προβλεπόμενων προθεσμιών της προκήρυ¬ 
ξης, ελέγχει την εγκυρότητα των δικαιολογητικών και 
την πληρότητα των φακέλων κάθε υποψηφίου και συ¬ 
ντάσσει πίνακες των υποψηφίων ανά κατεύθυνση. Στη 
συνέχεια, διαβιβάζει τους πίνακες και τους φακέλους 
των υποψηφίων στην Συντονιστική Επιτροπή, η οποία 
έχει την ευθύνη για τον έλεγχο νομιμότητας των υπο- 
βληθέντων φακέλων. 

Άρθρο 9 

Κριτήρια Επιλογής των Μεταπτυχιακών Φοιτητών 

1. Προσδιορισμός και ποσοστιαίος συντελεστής των 
κριτηρίων επιλογής 

Για την επιλογή των μεταπτυχιακών φοιτητών λαμ- 
βάνονται υπόψη τα κριτήρια που προβλέπει η κείμενη 
νομοθεσία και αντιστοιχίζονται με μονάδες ως εξής: 

Ο βαθμός του πτυχίου παίρνει έως και 20 μονάδες, 
δηλαδή ο βαθμός του πτυχίου πολλαπλασιάζεται X 2. Ως 
πρώτο πτυχίο λαμβάνεται υπόψη το πτυχίο που ορίζει ο 
ίδιος ο υποψήφιος στην αίτηση εισαγωγής που υποβάλει 
στη Γραμματεία. Η συνολική βαθμολογία στις γραπτές 
εξετάσεις είναι έως και 80 μονάδες, ενώ κάθε εξεταζόμε¬ 
νο μάθημα βαθμολογείται από 0 έως 20 (μόνο ακέραιοι 
αριθμοί). Ο γενικός βαθμός επίδοσης που προκύπτει από 
το άθροισμα των βαθμών στα δύο εξεταζόμενα μαθή¬ 
ματα πολλαπλασιάζεται επί 2. 

Ο ανώτερος αριθμός μονάδων που μπορεί να συγκε¬ 
ντρώσει ένας υποψήφιος είναι εκατό (100). Με βάση τα 
ανωτέρω κριτήρια, οι υποψήφιοι κατατάσσονται κατά 
αξιολογική σειρά στον τελικό πίνακα των αποτελεσμά¬ 
των της κάθε κατεύθυνσης. 

2. Οργάνωση και διεξαγωγή των εξετάσεων 

Τη γενική εποπτεία και την ευθύνη της οργάνωσης 
και της διεξαγωγής των εξετάσεων έχει η Συντονιστική 
Επιτροπή. 

Διεξάγονται γραπτές εξετάσεις σε δύο γνωστικά αντι¬ 
κείμενα για κάθε ειδίκευση του Π.Μ.Σ. του Τμήματος, 

τα οποία θα ορίζονται από τη Γενική Συνέλευση κάθε 
έτος, ύστερα από πρόταση της συντονιστικής επιτροπής. 
Η πρόταση της συντονιστικής επιτροπής αναφέρεται 
στα γνωστικά αντικείμενα, την ύλη και την προτεινό- 
μενη ενδεικτική βιβλιογραφία. Η Γενική Συνέλευση του 
τμήματος εγκρίνει το πρόγραμμα των εξετάσεων, την 
ύλη και τη προτεινόμενη ενδεικτική βιβλιογραφία. Η Γ.Σ. 
ορίζει δύο μέλη ΔΕΠ του Τμήματος ως εξεταστές και έναν 
αναβαθμολογητή ανά μάθημα, ύστερα από πρόταση της 
συντονιστικής επιτροπήςτου ΠΜΣ. Οι διαδικασίες αυτές 
πρέπει να ολοκληρώνονται, κατά προτίμηση, μέχρι το 
τέλος Μάίου κάθε ακαδημαϊκού έτους, ώστε η ύλη των 
εξετάσεων να ανακοινώνεται τουλάχιστον τρεις μήνες 
πριν από την έναρξη των εξετάσεων. 

Στην περίπτωση υποψηφίου με αναπηρία ή/και ειδικές 
εκπαιδευτικές ανάγκες, η απρόσκοπτη συμμετοχή στις 
εξετάσεις διασφαλίζεται κατά τα οριζόμενα στο άρθρο 
19 του παρόντος Κανονισμού. Η συντονιστική επιτρο¬ 
πή αναλαμβάνει τον προσδιορισμό των απαιτούμενων 
διευθετήσεων και προσαρμογών κατά περίπτωση και 
ενημερώνει τις εξεταστικές επιτροπές. 

Τελικός βαθμός κάθε γραπτού είναι ο μέσος όρος των 
δύο εξεταστών. Αν οι βαθμοί των εξεταστών διαφέρουν 
πάνω από τρεις μονάδες, τότε ως τελικός βαθμός ισχύει 
ο μέσος όρος της βαθμολογίας των εξεταστών και του 
αρμόδιου αναβαθμολογητή. 

Επιτυχόντες θα είναι οι πρώτοι τριάντα (30) υποψήφιοι 
ανά ειδίκευση που θα συγκεντρώσουν την υψηλότερη 
βαθμολογία στις εξετάσεις. 

Άρθρο 10 

Διαδικασία Επιλογής των Μεταπτυχιακών Φοιτητών 

Τα κριτήρια επιλογήςτων υποψηφίων και η βαρύτητα 
τους ορίζονται στο άρθ. 9 του παρόντος Κανονισμού. 

Η συντονιστική επιτροπή συντάσσει τους τελικούς 
πίνακες επιτυχόντων, οι οποίοι επικυρώνονται από τη 
συνέλευση του Τμήματος. Σε περιπτώσεις ισοβαθμίας 
μεταξύ των επιτυχόντων η συνέλευση του Τμήματος 
διεξάγει κλήρωση. 

Οι επικυρωμένοι πίνακες επιτυχόντων ανακοινώνονται 
από τη Γραμματεία του Π.Μ.Σ. του Τμήματος προς τους 
υποψηφίους, οι οποίοι καλούνται εντός καθορισμένου 
χρονικού διαστήματος να εγγραφούν στο Π.Μ.Σ. Μετά 
από την παρέλευση του χρόνου εγγραφής ή τη γραπτή 
δήλωση παραίτησης επιτυχόντων υποψηφίων από το 
δικαίωμα εγγραφής η Γραμματεία του Π.Μ.Σ. τουΤμήμα- 
τος μπορεί να καλέσει προς εγγραφή τους επιλαχόντες 
κατά τη σειρά προτεραιότητας των πινάκων επιτυχίας. 

Ενστάσεις επί των τελικών αποτελεσμάτων των γρα¬ 
πτών εξετάσεων δεν γίνονται δεκτές. Αναφορικά με τους 
υπεράριθμους εισακτέους στο Π.Μ.Σ., ως αυτοί ορίζονται 
στο άρθρο 6 του παρόντος Κανονισμού, αυτοί οφείλουν 
να καταθέσουν αίτηση υποψηφιότητας για το Πρόγραμ¬ 
μα Μεταπτυχιακών Σπουδών στις καθορισμένες ημερο¬ 
μηνίες κατάθεσης αιτήσεων, καθώς και να πληρούν τις 
προϋποθέσεις εισαγωγής, όπως αυτές αναγράφονται 
στον παρόντα Κανονισμό. 

Άρθρο 11 

Δικαιώματα και Υποχρεώσεις Μεταπτυχιακών 

Φοιτητών 

Σύμφωνα με τον ν. 4485/2017, άρθ. 34 οι μεταπτυχι¬ 


ακοί φοιτητές έχουν όλα τα δικαιώματα και τις παροχές 
που προβλέπονται και για τους φοιτητές του πρώτου 
κύκλου σπουδών, πλην του δικαιώματος παροχής δω¬ 
ρεάν διδακτικών συγγραμμάτων.Το Πανεπιστήμιο Μα¬ 
κεδονίας εξασφαλίζει στους φοιτητές με αναπηρία ή/ 
και ειδικές εκπαιδευτικές ανάγκες προσβασιμότητα στα 
προτεινόμενα συγγράμματα και τη διδασκαλία. 

Κάθε μεταπτυχιακός φοιτητής υποχρεούται κατά τη 
διάρκεια της φοίτησης του να συμβάλει επικουρικά 
στην εύρυθμη λειτουργία και τις δραστηριότητες του 
Τμήματος (π.χ. συνέδρια, ημερίδες, εκδηλώσεις) και να 
συμμετέχει στις επιτηρήσεις των εξετάσεων του Τμή¬ 
ματος. Ο αριθμός των επιτηρήσεων για κάθε φοιτητή 
ανά εξεταστική ορίζεται, σύμφωνα με τον παρόντα Κα¬ 
νονισμό, στις 2 επιτηρήσεις (συνολικά 6 επιτηρήσεις σε 
ετήσια βάση), με τη δυνατότητα επαναπροσδιορισμού 
τους από τη Γενική Συνέλευση. 

Το ΠΜΣ παρέχει, εφόσον υφίσταται η οικονομική 
δυνατότητα, δύο υποτροφίες (μία ανά ειδίκευση) στο 
πέρας του Γ' εξαμήνου σπουδών στους μεταπτυχιακούς 
φοιτητές με κριτήριο την υψηλότερη βαθμολογία στο 
σύνολο των μαθημάτων των δύο πρώτων εξαμήνων του 
ΠΜΣ. Το ύψος των υποτροφιών ορίζεται στο άρθρο 24 
του παρόντος Κανονισμού. Η Συντονιστική Επιτροπή 
δύναται να προτείνει οποιαδήποτε άλλη ρύθμιση όσον 
αφορά στις υποτροφίες στην συνέλευση του τμήματος, 
η οποία αποφασίζει για την παρεχόμενη υποτροφία. 
Στην περίπτωση οικονομικής αδυναμίας το ΠΜΣ παρέ¬ 
χει έπαινο στους διακριθέντες κατά τα προαναφερόμενα 
μεταπτυχιακούς φοιτητές. 

Άρθρο 12 

Διδακτικό Προσωπικό 

Οι διδάσκοντες στο Π.Μ.Σ. προέρχονται κατά εξήντα 
τοις εκατό (60%) τουλάχιστον από μέλη Δ.Ε.Π. και Ε.Ε.Π., 
Ε.ΔΙ.Π. και Ε.Τ.Ε.Π., ή αφυπηρετήσαντα μέλη Δ.Ε.Π. του 
οικείου Τμήματος ή διδάσκοντες σύμφωνα με το π.δ. 
407/1980 (Α 112) ή το άρθρο 19 του ν. 1404/1983 (Α 173) 
ή την παρ. 7 του άρθρου 29 του ν. 4009/2011. 

Η Συνέλευση του Τμή ματος αξιολογεί τις ανάγκες του 
Π.Μ.Σ. σε διδακτικό προσωπικό και, εφόσον τα υφιστά¬ 
μενα μέλη Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π., αφυπηρετή¬ 
σαντα μέλη Δ.Ε.Π. και οι διδάσκοντες σύμφωνα με το π.δ. 
407/1980 (Α’ 112) ή το άρθρο 19 του ν. 1404/1983 (Α’ 173) 
ή την παρ. 7 του άρθρου 29 του ν. 4009/2011, δεν επαρ¬ 
κούν, με αιτιολογημένη απόφαση της αποφασίζει την 
ανάθεση διδακτικού έργου σε μέλη Δ.Ε.Π. άλλωνΤμημά- 
τωντουιδίουΑ.Ε.Ι ή την πρόσκληση μελών Δ.Ε.Π. άλλων 
Α.Ε.Ι ή ερευνητών από ερευνητικά κέντρα του άρθρου 
13Α του ν. 4310/2014 (Α’ 258), συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημίας 
Αθηνών ή νέες προσλήψεις/συμβάσεις σύμφωνα με τις 
ανωτέρω διατάξεις (ν. 4485/2017, άρθ. 36 παρ. 1 και 2). 

Με απόφαση της Συνέλευσης του Τμήματος, η οποία 
λαμβάνεται ύστερα από εισήγηση του Διευθυντή του 
Π.Μ.Σ., καλούνται από την ημεδαπή ή την αλλοδαπή, ως 
επισκέπτες, καταξιωμένοι επιστήμονες που έχουν θέση ή 
προσόντα καθηγητή ή ερευνητή σε ερευνητικό κέντρο, 
καλλιτέχνες ή επιστήμονες αναγνωρισμένου κύρους με 
εξειδικευμένεςγνώσεις ή σχετική εμπειρία στο γνωστικό 
αντικείμενο του Π.Μ.Σ., για την κάλυψη εκπαιδευτικών 

αναγκών του Π.Μ.Σ. Η πρόσκληση επισκέπτη από την 
αλλοδαπή πραγματοποιείται μόνον εφόσον του ανατί¬ 
θεται διδασκαλία, με τη διαδικασία και όσα ειδικότερα 
ορίζονται στον Κανονισμό Μεταπτυχιακών Σπουδών, 
κατά τα ισχύοντα για την ανάθεση διδασκαλίας στα 
μέλη Δ.Ε.Π. του Ιδρύματος. Ο ανωτέρω περιορισμός 
δεν ισχύει εφόσον ο καλούμενος διδάσκει εθελοντικά, 
χωρίς αμοιβή, αποζημίωση ή άλλη οικονομική απολαβή 
πλην των οδοιπορικών του, σύμφωνα με τα οριζόμενα 
στην υποπαράγραφο Δ9 της παρ. Δ’ του άρθρου 2 του 
ν. 4336/2015. Με απόφαση της Συνέλευσης του Τμή¬ 
ματος, η οποία λαμβάνεται ύστερα από εισήγηση 
του Διευθυντή του Π.Μ.Σ. ανατίθεται διδακτικό έργο 
σε Ομότιμους καθηγητές και αφυπηρετήσαντα μέλη 
Δ.Ε.Π. των Α.Ε.Ι., σύμφωνα με όσα ορίζονται στην παρ. 
8 του άρθρου 16 του ν. 4009/2011 και το άρθρο 36 του 
ν. 4485/2017, στην περίπτωση που τα υφιστάμενα μέλη 
Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. δεν επαρκούν για την 
κάλυψη των διδακτικών αναγκών του Π.Μ.Σ. 

Κάθε μέλος ΔΕΠ του Τμήματος έχει το δικαίωμα να 
διδάσκει τουλάχιστον ένα μάθημα στο Π.Μ.Σ., εκ των 
οποίων μόνο το ένα μπορεί να είναι υποχρεωτικό (Υ). 
Όταν κρίνεται αναγκαίο προσφέρεται η δυνατότητα 
συνδιδασκαλίας ενός μαθήματος από περισσότερους 
του ενός διδάσκοντες. 

Η ανάθεση της διδασκαλίας των μαθημάτων γίνεται 
με απόφαση της Συνέλευσης, η οποία λαμβάνεται ύστε¬ 
ρα από εισήγηση της Συντονιστικής Επιτροπής. Ο κάθε 
διδάσκων, που ευθύνεται για τη διδασκαλία μαθήματος 
στο Π.Μ.Σ. είναι υποχρεωμένος: 

• να τηρεί πιστά και επακριβώς το πρόγραμμα και το 
ωράριο των παραδόσεων του μαθήματος και να ελέγχει 
το παρουσιολόγιο των φοιτητών 

• να καθορίζει το περιεχόμενο του μεταπτυχιακού 
μαθήματος, ώστε αυτό να είναι επικαιροποιημένο και 
σύμφωνο με τις τρέχουσες εξελίξεις, όπως αυτές προκύ¬ 
πτουν από τη σύγχρονη βιβλιογραφία και έρευνα 

• να φροντίζει για τη συσχέτιση του θεωρητικού μέ¬ 
ρους της διδασκαλίας με πρακτικές υψηλού επιπέδου, 
όπως αυτές εφαρμόζονται στα πεδία της σύγχρονης 
εκπαίδευσης και της εργασίας. Η προσπάθεια αυτή ενι- 
σχύεται με την πρόσκληση ομιλητών αναγνωρισμένων 
για την πείρα και τις ειδικές γνώσεις τους. Για την υλοποί¬ 
ηση των παραπάνω ο διδάσκων μπορεί να εμπλουτίσει, 
έως τρία μαθήματα του με εισηγήσεις προσκεκλημένων 
ομιλητών. 

■ να συνεργάζεται με τους φοιτητές για θέματα που 
αφορούν στις σπουδές τους και στο συγκεκριμένο μά¬ 
θημα κατά τις ώρες συνεργασίας 

• να ενημερώνει τον υπεύθυνο για τη διαχείριση της ιστο¬ 
σελίδας του Τμήματος κατά την έναρξη του εξαμήνου για 
τυχόν τροποποιήσεις που αφορούν στο μάθημα του. 

• να σέβεται και να τηρεί τις αποφάσεις των οργάνων 
του Π.Μ.Σ. καθώς και την ακαδημαϊκή δεοντολογία. 

Άρθρο 13 
Διάρκεια Σπουδών 

Η χρονική διάρκεια για την απονομή του Διπλώματος 
Μεταπτυχιακών Σπουδών (Δ.Μ.Σ.) ορίζεται σε τέσσερα 
(4) εξάμηνα. Η μέγιστη διάρκεια για την απόκτηση του 
Μεταπτυχιακού Διπλώματος Ειδίκευσης μπορεί να υπερ¬ 


βαίνει το προβλεπόμενο από το Π.Μ.Σ. χρονικό διάστημα 
κατά δύο ακόμη διδακτικά εξάμηνα το μέγιστο. 

Σε περιπτώσεις υπέρβασης των ανώτατων αυτών ορί¬ 
ων αρμόδια είναι η συνέλευση του τμήματος να αποφα¬ 
σίσει τη διαγραφή του φοιτητή από το Π.Μ.Σ. 

Άρθρο 14 

Αναλυτικό Πρόγραμμα Σπουδών 

1. Η ειδίκευση της «Διά Βίου Μάθησης» καλύπτει το 
πεδίο της μη τυπικής μετασχολικής εκπαίδευσης (εκ¬ 
παίδευση ενηλίκων, διά βίου μάθηση, επαγγελματική 
κατάρτιση, επιμόρφωση), το πεδίο της επαγγελματικής 
εκπαίδευσης ερευνητών, εκπαιδευτών ενηλίκων και 
στελεχών ειδικών στο σχεδίασμά της εκπαιδευτικής 
πολιτικής, το πεδίο σχεδιασμού, ανάπτυξης και αξιο¬ 
λόγησης εκπαιδευτικών προγραμμάτων, της διοίκησης 
φορέων επαγγελματικής εκπαίδευσης και κατάρτισης, 
της επαγγελματικής συμβουλευτικής και της διαχείρι¬ 
σης/ανάπτυξης ανθρώπινων πόρων και γενικά τον τομέα 
της εκπαίδευσης ενηλίκων και της διά βίου μάθησης. Η 
ειδίκευση της «Ειδικής Αγωγής» καλύπτει όλο το πεδίο 
της εκπαίδευσης των ατόμων με ειδικές εκπαιδευτικές 
ανάγκες ή/και αναπηρίες και αποβλέπει στην εξειδικευ- 
μένη εκπαίδευση και κατάρτιση ερευνητών και στελε¬ 
χών ειδικών στην πρόγνωση, αξιολόγηση, διάγνωση και 
αντιμετώπιση αυτών των αναγκών, καθώς και στη διδα¬ 
σκαλία, αποκατάσταση και εκπαιδευτική, κοινωνική και 
επαγγελματική συμπερίληψη των ατόμων με αναπηρίες. 

2. Για την απονομή του Δ.Μ.Σ. απαιτείται η συγκέ¬ 
ντρωση 120 πιστωτικών μονάδων (Ε(ΙΤ5) μέσα από την 
παρακολούθηση και επιτυχής εξέταση στα κατωτέρω 
αναφερόμενα υποχρεωτικά μαθήματα (Υ), μαθήματα 
υποχρεωτικά επιλογής (ΥΕ), πρακτική άσκηση (ΠΑ), κα¬ 
θώς και η συγγραφή και εκπόνηση της Μεταπτυχιακής 
Διπλωματικής Εργασίας (ΜΔΕ), η οποία ολοκληρώνεται 
στο τέταρτο εξάμηνο σπουδών. Οι ώρες διδασκαλίας ανά 
μάθημα είναι 3 ώρες εβδομαδιαίως (13 εβδομάδες διδα¬ 
σκαλίας X 3 ώρες διδασκαλίας = 26 ώρες το εξάμηνο). 

3. Για την ειδίκευση «Διά βίου Μάθηση» το πρόγραμμα 
σπουδών διαρθρώνεται ως εξής: 

Α) Το Α' εξάμηνο σπουδών πιστώνεται με τριάντα (30) 
πιστωτικές μονάδες (ΠΜ), και περιλαμβάνει: (α) δύο (2) 
υποχρεωτικά (Υ) μαθήματα και (β) δύο (2) υποχρεωτικά 
επιλογής (ΥΕ) από τα οποία ο κάθε φοιτητής επιλέγει 
το ένα (1). 

Το Β 1 εξάμηνο σπουδών πιστώνεται με τριάντα (30) 
πιστωτικές μονάδες (ΠΜ), και περιλαμβάνει: (α) δύο (2) 
υποχρεωτικά (Υ) μαθήματα και (β) δύο (2) υποχρεωτικά 
επιλογής (ΥΕ) από τα οποία ο κάθε φοιτητής επιλέγει 
το ένα (1). 

Το Γ εξάμηνο σπουδών πιστώνεται με τριάντα (30) 
πιστωτικές μονάδες (ΠΜ), και περιλαμβάνει: (α) δύο (2) 
υποχρεωτικά (Υ) μαθήματα και (β) δύο (2) υποχρεωτικά 
επιλογής (ΥΕ) από τα οποία ο κάθε φοιτητής επιλέγει 
το ένα (1). 

Το Δ εξάμηνο σπουδών πιστώνεται με τριάντα (30) 
πιστωτικές μονάδες (ΠΜ), και περιλαμβάνει: (α) ένα 
(1) υποχρεωτικό (Υ) μάθημα και (β) την Μεταπτυχιακή 
Διπλωματική Εργασία που πιστώνεται με είκοσι (20) ΠΜ. 

Το ενδεικτικό πρόγραμμα μαθημάτων παρατίθεται 
παρακάτω: 

ΜΑΘΗΜΑΤΑ Α' ΕΞΑΜΗΝΟΥ 

ΜΑΘΗΜΑ 

ΙΔΙΟΤΗΤΑ 

ΠΜ 

Διδακτική Μεθοδολογία της εκπαίδευσης Ενηλίκων: Σχεδιασμός, ανάλυση και υλοποίη¬ 
ση μικροδιδασκαλιών 

Υ 

10 

Επιστημολογικές και ηθικές προϋποθέσεις της Διά βίου Μάθησης 

Υ 

10 

Αξιοποίηση τωνΤΠΕ στην υποστήριξη εκπαιδευτικών και κοινωνικών αναγκών στη Διά 
Βίου Μάθηση: θεωρητικές προσεγγίσεις και εφαρμογές 

ΥΕ 

10 

Η επαγγελματική ανάπτυξη των εκπαιδευτών ενηλίκων 

ΥΕ 

10 

ΜΑΘΗΜΑΤΑ Β' ΕΞΑΜΗΝΟΥ 

ΜΑΘΗΜΑ 

ΙΔΙΟΤΗΤΑ 

ΠΜ 

Διά βίου μάθηση και αγορά εργασίας 

Υ 

10 

Συμβουλευτική και τεχνικές επαγγελματικού προσανατολισμού ευπαθών κοινωνικά 
ομάδων: Μικροδιδασκαλίες και εμπειρία πεδίου 

Υ 

10 

Προγράμματα ανοιχτής και εξ αποστάσεως εκπαίδευσης. Εκπαίδευση θ-εκπαιδευτών 
ενηλίκων (Εκπαιδευτές από απόσταση) 

ΥΕ 

10 

Παγκοσμιοποίηση-Διαπολιτισμική Εκπαίδευση - Διά βίου μάθηση 

ΥΕ 

10 

ΜΑΘΗΜΑΤΑ Γ' ΕΞΑΜΗΝΟΥ 

ΜΑΘΗΜΑ 

ΙΔΙΟΤΗΤΑ 

ΠΜ 

Σύγχρονες προσεγγίσεις στην ψυχολογία των ενηλίκων 

Υ 

10 

Ψυχολογία της εργασίας και της Διά Βίου Μάθησης 

Υ 

10 

Ποσοτικές και ποιοτικές μέθοδοι έρευνας στις κοινωνικές επιστήμες 

ΥΕ 

10 

Οργάνωση και Διοίκηση Φορέων και Οργανισμών Συνεχιζόμενης Εκπαίδευσης 

ΥΕ 

10 

ΜΑΘΗΜΑΤΑ Δ ΕΞΑΜΗΝΟΥ 



ΜΑΘΗΜΑ 

ΙΔΙΟΤΗΤΑ 

ΠΜ 

Σχεδιασμός προγραμμάτων εκπαίδευσης ενηλίκων και εμπειρία πεδίου 

Υ 

10 

Μεταπτυχιακή εργασία 

Υ 

20 

ΣΥΝΟΛΟ 


120 


Β) Με απόφαση της Συνέλευσης του Τμήματος, για λόγους ορθής διαχείρισης και προγραμματισμού, οι φοιτη¬ 
τές καλούνται να δηλώσουν το μάθημα υποχρεωτικό επιλογής μέσα στις πρώτες δέκα μέρες από την έναρξη του 
εξαμήνου. Ως ελάχιστος αριθμός φοιτητών ανά μάθημα ορίζεται το 40% και ως μέγιστος το 60% των εισαχθέντων 
(π.χ. 12 και 18 αντίστοιχα για 30 εισαχθέντες) και ως κριτήριο λαμβάνεται η κατά σειρά προτεραιότητας δήλωση. 
Επίσης, με απόφαση της Συνέλευσης του Τμήματος, ύστερα από εισήγηση της Συντονιστικής Επιτροπής, δύναται να 
αποφασιστεί η αναστολή διδασκαλίας κάποιου/ κάποιων έκτων μαθημάτων υποχρεωτικών επιλογής. Η απόφαση 
αυτή θα πρέπει να λαμβάνεται πριν την έναρξη του εξαμήνου και πριν τις δηλώσεις μαθημάτων από τους φοιτητές. 

Γ) Περιεχόμενο Μαθημάτων 

Α' Εξάμηνο 

Μάθημα: Διδακτική Μεθοδολογία της εκπαίδευσης Ενηλίκων: Σχεδιασμός, ανάλυση και υλοποίηση μικροδιδα- 
σκαλιών (Υ) 

Ο στόχος του μαθήματος είναι η μελέτη μεθόδων και τεχνικών διδασκαλίας στην Εκπαίδευση Ενηλίκων και η 
εφαρμογή αυτών στη διαδικασία σχεδιασμού, ανάλυσης και υλοποίησης μικροδιδασκαλιών. Το περιεχόμενο του 
μαθήματος περιλαμβάνει τις εξής θεματικές ενότητες: α) Εισαγωγή στη διδακτική μεθοδολογία με έμφαση στην 
Εκπαίδευση Ενηλίκων, β) Εναρκτήρια συνάντηση -τεχνικές γνωριμίας, γ) Διερεύνηση αναγκών,χαρακτηριστικών, και 
προσδοκιών εκπαιδευόμενων, δ) Διαμόρφωση μαθησιακού συμβολαίου, ε) Η δυναμική της ομάδος στην Εκπαίδευση 
Ενηλίκων στ) Σύγχρονες διδακτικές μέθοδοι και τεχνικές στην Εκπαίδευση Ενηλίκων, ζ) Μεθοδολογία σχεδιασμού 
και αξιολόγησης μικροδιδασκαλιών, η) Η αξιοποίηση του ιηθηΐοπης στον αποτελεσματικό σχεδίασμά, υλοποίηση 
και αξιολόγηση μικροδιδασκαλιών. 

Μάθημα: Επιστημολογικές και ηθικές προϋποθέσεις της Διά Βίου Μάθησης (Υ) 

Το μάθημα εστιάζει και στοχεύει στη θεωρητική και ερευνητική ενασχόληση των επιστημολογικών και ηθικών 
προϋποθέσεων της διά βίου μάθησηςτόσο ως διαδικασία ανθρωπολογικήςτάξης όσο και ως θεσμική διάσταση της 
σύγχρονης εκπαίδευσης και εκπαιδευτικής πολιτικής. Διαρθρώνεται στις εξής θεματικές ενότητες: α) εννοιολογικές 
οριοθετήσεις με βάση τη σύγχρονη φιλοσοφία της εκπαίδευσης, β) η φιλοσοφική ανταπόκριση στη διά βίου μάθηση, 

γ) ανάλυση των επιστημολογικών προϋποθέσεων της 
διά βίου μάθησης (ενήλικη μάθηση, εμπειρία και βιω- 
ματικότητα, αυτενέργεια και συμμετοχή, εξατομίκευση 
και κοινωνικότητα, ενσυνείδητη μάθηση, ανοικτότητα, 
και κριτική σκέψη, προσωπική επιστημολογία και πε¬ 
ριβάλλοντα μάθησης, μετά-γνωστικές ικανότητες, επι¬ 
στημολογικός σκεπτικισμός/σχετικισμός και απολυτο- 
κρατια), δ) ανάλυση των ηθικών προϋποθέσεων της διά 
βίου μάθησης (ηθική, γνώση και εκπαίδευση, αυθεντία, 
εξουσία και αυτονομία, ηθική και πολιτική αξιολογία, 
ηθικά διλήμματα και ηθική πράξη, ατομική συνείδηση 
και διά βίου μάθηση, σύγχρονες ηθικές - εκπαιδευτικές 
προσεγγίσεις), ε) σημαντικές φιλοσοφικές θεωρίες στη 
διά βίου μάθηση (φιλελεύθερη φιλοσοφία, προοδευ¬ 
τική φιλοσοφία και πραγματισμός, συμπεριφορισμός, 
ανθρωπισμός και φαινομενολογία, κονστρουκτιβισμός, 
μετασχηματίζουσα μάθηση, ριζοσπαστική και κριτική 
φιλοσοφία, αναλυτική φιλοσοφία), στ) η εκπαιδευτική 
ταυτότητα του εκπαιδευτή ενηλίκων (χρήση εκπαιδευ¬ 
τικών εργαλείων και κατασκευή εκπαιδευτικού προφίλ), 
ζ) φιλοσοφικές ερευνητικές μέθοδοι στις επιστήμες της 
εκπαίδευσης και της διά βίου μάθησης (βιογραφική μέ¬ 
θοδος, φαινομενολογική μέθοδος, ερμηνευτική μέθο¬ 
δος, σωκρατική μαιευτική, διαλογική μέθοδος). 

Μάθημα: Αξιοποίηση τωνΤΠΕ στην υποστήριξη εκπαι¬ 
δευτικών και κοινωνικών αναγκών στη Διά Βίου Μάθηση: 
Θεωρητικές προσεγγίσεις και εφαρμογές (ΥΕ). 

Η αναγκαιότητα της διά βίου μάθησης αναγνωρίζεται 
όλο και περισσότερο στη σύγχρονη δυναμική κοινωνία, 
μιας και στοχεύει όχι μόνο να ενισχύσει τις δυνατότητες 
απασχόλησης των ανθρώπων, αλλά επίσης στο να υπο¬ 
στηρίξει την προσωπική τους ανάπτυξη, να ενθαρρύνει 
την ενεργό συμμετοχή των πολιτών και την κοινωνική 
τους ένταξη. 

Η αξιοποίηση των Τεχνολογιών Πληροφορίας και 
Επικοινωνίας (ΤΠΕ), όπως και σε κάθε άλλη μαθησια¬ 
κή διαδικασία, μπορεί να συνεισφέρει δημιουργώντας 
επιθυμητές συνθήκες και προσφέροντας εναλλακτικές 
ευκαιρίες. Οι εκπαιδευτικές ανάγκες της διά βίου μά¬ 
θησης είναι άμεσα κατανοητές, αλλά εξίσου σημαντική 
είναι και η κοινωνική διάσταση. Οι ΤΠΕ στη σύγχρονη 
ψηφιακή εποχή υποστηρίζουν ένα εύρος κοινωνικών 
αλληλεπιδράσεων που καλύπτει ποικίλες εφαρμογές από 
την κοινωνική δικτύωση έως τις εφαρμογές ρομπότ κοι¬ 
νωνικής αρωγής. 

Αντικείμενο του μαθήματος είναι η μελέτη και ανάλυση 
των δυνατοτήτων και των υπηρεσιών που μπορούν να 
προσφέρουν οιΤΠΕ στις διαδικασίες της διά βίου μάθη¬ 
σης, τόσο στο επίπεδο της θεωρητικής προσέγγισης, όσο 
και στο επίπεδο της πρακτικής εφαρμογής. Στόχος είναι 
η απόκτηση γνώσεων για την αξιοποίηση των ΤΠΕ στη 
διά βίου μάθηση, αλλά και δεξιοτήτων και ικανοτήτων 
στην εφαρμογή και υλοποίηση σχετικών μαθησιακών 
δράσεων. Η ύλη του μαθήματος καλύπτει εφαρμογές 
που σχετίζονται με τεχνολογίες διαδικτύου, συσκευές 
κινητής τεχνολογίας, τεχνολογίες απτών συστημάτων 
μάθησης, εικονική και επαυξημένη πραγματικότητα, ρο¬ 
μπότ κοινωνικής αρωγής και υποστήριξης, διαδραστικά 
περιβάλλοντα προβολής. 

Μάθημα: Η επαγγελματική ανάπτυξη των εκπαιδευτών 
ενηλίκων (ΥΕ) Η βελτίωση της ποιότητας της διδασκαλίας 
στα προγράμματα εκπαίδευσης ενηλίκων συνεπάγεται 


τη συνεχή ενίσχυση των γνώσεων, των δεξιοτήτων και 
των ικανοτήτων των εκπαιδευτών ενηλίκων. Σκοπός 
του συγκεκριμένου μαθήματος είναι οι εκπαιδευτές 
ενηλίκων να γνωρίζουν: α) την ιδιαίτερη σημασία του 
ρόλου τους στις σύγχρονες εκπαιδευτικές συνθήκες, β) 
τις διαδικασίες υποστήριξης και διευκόλυνσης των ενήλι¬ 
κων εκπαιδευόμενων στη διεργασία της μάθησης, γ) τις 
εκπαιδευτικές ανάγκες των ενηλίκων εκπαιδευόμενων 
και τις μεθόδους ανίχνευσης τους, δ) τις δεξιότητες και 
ικανότητες που απαιτούνται στην αποτελεσματική οργά¬ 
νωση, υλοποίηση και αξιολόγηση προγραμμάτων επαγ¬ 
γελματικής κατάρτισης, ε) τις προϋποθέσεις δημιουργίας 
κατάλληλου μαθησιακού κλίματος, στ) το πλαίσιο αξιο¬ 
ποίησης σύγχρονων μεθόδων και τεχνικών διδασκαλί¬ 
ας, όπως μέθοδος ρΓο]θεΐ, αξιοποίηση της τέχνης στην 
εκπαίδευση, και ζ) το πλαίσιο άσκησης συμβουλευτικής 
καθοδήγησης για την αποτελεσματική άσκηση του ρό¬ 
λου τους στο πεδίο της εκπαίδευσης ενηλίκων. 

Β' εξάμηνο 

Μάθημα: Διά βίου μάθηση και αγορά εργασίας (Υ) 

Οι ραγδαίες και βαθιές αλλαγές στον επιστημονικό, τε¬ 
χνολογικό, οικονομικό, κοινωνικό και πολιτιστικό τομέα 
που σηματοδοτούν τη σύγχρονη εποχή προβάλλουν επι¬ 
τακτική την ανάγκη για επικαιροποίηση και διαρκή ανα¬ 
βάθμιση των γνώσεων και των δεξιοτήτων των πολιτών, 
προκειμένου να ανταποκριθούν στις ολοένα αυξανόμε¬ 
νες απαιτήσεις της προσωπικής, εργασιακής και κοινω¬ 
νικής τους ζωής. Η σημασία, έτσι, της διά βίου μάθησης 
επικεντρώνεται στην ενεργοποίηση των ατόμων και των 
ομάδων για ατομική, επαγγελματική και κοινωνική ανά¬ 
πτυξη, στην προώθηση της ενεργού συμμετοχής των 
πολιτών και στην αύξηση των δυνατοτήτων κοινωνικής 
ένταξης και απασχόλησης, αναδεικνύοντας συγχρόνως 
το σημαντικότατο ρόλο της εκπαίδευσης ενηλίκων και 
την ανάγκη της σύνδεσης της διά βίου μάθησης με την 
αγορά εργασίας. Μαθησιακοί Στόχοι: 

- Παρέχει βασικές γνώσεις και δεξιότητες για την 
ένταξη, την επανένταξη, την επαγγελματική κινητικό¬ 
τητα στην αγορά εργασίας και την εν γένει ανέλιξη του 
ανθρώπινου δυναμικού και, 

- Αναδεικνύει το ρόλο της διά βίου μάθησης και της 
εκπαίδευσης ενηλίκων, συμπληρώνει, εκσυγχρονίζει και 
αναβαθμίζει γνώσεις και δεξιότητες που αποκτήθηκαν 
από τα άλλα συστήματα τυπικής ή μη τυπικής εκπαίδευ¬ 
σης και κατάρτισης ή και από επαγγελματική εμπειρία, 
με στόχο την ένταξη ή και την επανένταξη στην αγορά 
εργασίας, τη διασφάλιση της εργασίας, την επαγγελμα¬ 
τική ανέλιξη και την προσωπική ανάπτυξη. 

Μάθημα: Συμβουλευτική και τεχνικές επαγγελματικού 
προσανατολισμού ευπαθών κοινωνικά ομάδων: Μικρο- 
διδασκαλίες και εμπειρία πεδίου (Υ) 

Σκοπός του μαθήματος είναι να εφοδιάσει τους/τις 
μεταπτυχιακούς-ές φοιτητές-τριες με γνώσεις, δεξιό¬ 
τητες και στάσεις, απαραίτητες για τη συμβουλευτική 
προσέγγιση και στήριξη ατόμων από ευπαθείς κοινω¬ 
νικές ομάδες σε επιλογές εκπαίδευσης-κατάρτισης και 
απασχόλησης ως προϋποθέσεις για την κοινωνική τους 
ένταξη. 

Ειδικοί διδακτικοί στόχοι 

1. Γνώσεις: να γνωρίσουν και να κατανοήσουν οι φοι- 
τητές/τριες 

• τα σύγχρονα θεωρητικά μοντέλα Συ.Ε.Π. και την 
εφαρμογή τους σε ΕΚΟ 

• τις υπηρεσίες και τους φορείς Συ.Ε.Π. ΕΚΟ 

■ τις μεθόδους συμβουλευτικής παρέμβασης για δι¬ 
άφορες ΕΚΟ 

2. Δεξιότητες: να μπορούν 

• να προσεγγίζουν τις διαφορετικές ευπαθείς ομάδες 
και να ανιχνεύουν τις ανάγκες τους 

• να προσομοιώνουν μια διαδικασία ατομικής ή/και 
ομαδικής συμβουλευτικής χρησιμοποιώντας κατάλλη¬ 
λες μεθόδους και εργαλεία 

3. Στάσεις/συμπεριφορές 

• να σέβονται και να αποδέχονται τη διαφορετικότητα, 
αποδομώντας δικά τους στερεότυπα ως προς τα άτομα 
ΕΚΟ 

• να αποδεχθούν την αναγκαιότητα για διαρκή μάθη¬ 
ση, και ευαισθητοποίηση, προκειμένου να προσεγγίζουν 
αποτελεσματικά κάθε ομάδα πληθυσμού 

Περιεχόμενα 

1. Εισαγωγή στη Συμβουλευτική και τον Επαγγελματι¬ 
κό Προσανατολισμό Ε.Κ.Ο. 

2. Θεωρητικές και μεθοδολογικές προσεγγίσεις στη 
Συμβουλευτική και τον Προσανατολισμό I και II 

3. Η Συμβουλευτική Συνάντηση. Δεξιότητες και Συ¬ 
μπεριφορά Συμβούλου 

4. Συμβουλευτική και Επαγγελματικός Προσανατολι¬ 
σμός ομάδων ΕΚΟ: π.χ. Άστεγοι, Νέοι σε κίνδυνο, Πρώην 
Χρήστες κ.ά. 

5. Συμβουλευτική Υποστήριξη και Ένταξη στην Απα¬ 
σχόληση ΑμεΑ 

6. Βιωματικό Εργαστήριο Εκπαιδευτικού Δράματος 
για Συμβούλους ΕΚΟ 

7. Παρουσίαση Εργασιών 

8. Γραπτή Εξέταση 

ΔιδακτικέςΤεχνικές: Εμπλουτισμένη εισήγηση, Καταιγι¬ 
σμός ιδεών, Μικρο-διδασκαλίες, Παιχνίδι ρόλων, Μελέτη 
περίπτωσης, Εργασία σε ομάδες, Βιωματικά εργαστήρια 
Μάθημα: Προγράμματα ανοιχτής και εξ αποστάσεως 
εκπαίδευσης. Εκπαίδευση θ-εκπαιδευτών ενηλίκων (Εκ¬ 
παιδευτές από απόσταση) (ΥΕ) 

Σκοπός του μαθήματος είναι να εφοδιάσει τις μετα¬ 
πτυχιακές φοιτήτριες και τους μεταπτυχιακούς φοιτητές, 
με τις απαραίτητες, γνώσεις, δεξιότητες και ικανότητες 
σε δυο συγκεκριμένα πεδία, τα προγράμματα ανοιχτής 
και εξ αποστάσεως εκπαίδευσης (Αεξαε), καθώς και την 
εκπαίδευση εκπαιδευτών από απόσταση. Στο μάθημα 
εξετάζονται ορισμένα ιστορικά στοιχεία τα οποία είναι 
απαραίτητα για την κατανόηση της τρέχουσας κατάστα¬ 
σης στα προγράμματα Αεξαε, μελετώνται μοντέλα για 
την ανάπτυξη προγραμμάτων Αεξαε και οι παράμετροι 
(οικονομικές, θεσμικές κ.λπ.) για την σχεδίαση, υλοποί¬ 
ηση και αξιολόγηση τέτοιων προγραμμάτων. Πιο συγκε¬ 
κριμένα, στο πλαίσιο του μαθήματος παρουσιάζονται και 
αναλύονται κριτικά έρευνες σχετικές με τα προγράμματα 
Αεξαε και τα σχετικά ευρήματα για τους παράγοντες επι¬ 
τυχίας και αποτυχίας τέτοιων προγραμμάτων. Δίνεται 
ακόμη ιδιαίτερη έμφαση στα σύγχρονα προγράμματα 
Αεξαε που βασίζονται στο Διαδίκτυο και εκμεταλλεύ¬ 
ονται τα χαρακτηριστικά του ννθό 2.0. Αναλύονται επι¬ 
πλέον διεξοδικά τα χαρακτηριστικά των εκπαιδευτών 
που διδάσκουν από απόσταση (θ-εκπαιδευτέςστη σύγ¬ 
χρονη, ασύγχρονη και μεικτή διδασκαλία), εξετάζονται 


τα διάφορα συστήματα διαχείρισης περιεχομένου και 
διαχείρισης γνώσης (ΈΜ5, ΕΜ5), καθώς και πλατφόρμες 
σύγχρονης τηλεκπαίδευσης. Στο πλαίσιο του μαθήματος 
πραγματοποιείται σχεδίαση, υλοποίηση και αξιολόγηση 
μικροδιδασκαλιών από απόσταση. Στο μάθημα χρησιμο¬ 
ποιούνται πολλές διδακτικές μέθοδοι, όπως η διάλεξη, 
η νοητική θύελλα και η κριτική επισκόπηση εργασιών 
και οι μελέτες περιπτώσεων, καθώς και εργαστηριακές 
δραστηριότητες. Επίσης, οι φοιτήτριες και οι φοιτητές 
εκπονούν εργασίες οι οποίες εξετάζονται. Στο πλαίσιο 
του μαθήματος παρέχεται βιβλιογραφία και δικτυογρα- 
φία και οι φοιτήτριες και οι φοιτητές καθοδηγούνται και 
ενθαρρύνονται στην αυτόνομη αναζήτηση περισσοτέ¬ 
ρων ψηφιακών πηγών και πόρων 

Μάθημα: Παγκοσμιοποίηση-Διαπολιτισμική Εκπαίδευ¬ 
ση - Διά βίου μάθηση (ΥΕ) 

Το μάθημα ασχολείται με σύγχρονα θέματα που ανή¬ 
κουν στην ευρύτερη θεματική της παγκοσμιοποίησης 
και της δια-πολιτισμικής εκπαίδευσης. Στον πυρήνα της 
προβληματικής του μαθήματος εδράζει ο ρόλος της δι- 
απολιτισμικής εκπαίδευσης στη μετα-νεωτερική εποχή 
της παγκοσμιοποίησης: Μελετούνται και αξιολογούνται 
οι διαστάσεις, τα προβλήματα και οι προοπτικές των 
σύγχρονων παγκοσμιοποιητικών διεργασιών σε σχέση 
πάντοτε με την εκπαιδευτική φιλοσοφία, έρευνα και πο¬ 
λιτική με στόχο την παραγωγή στοχασμού και έρευνας 
στη βάση μίας νέας παιδαγωγικής αντίδρασης θεωρη¬ 
τικού και πρακτικού τύπου: η διαπολιτισμική εκπαίδευ¬ 
ση δεν στοχεύει στην επιβολή πολιτισμικών συμβόλων 
και στερεοτύπων, στον εγκλεισμό και τη γκετοποίηση, 
στη χάραξη απαράβατων πολιτισμικών ορίων μέσα στο 
πλαίσιο μίας πολυ-πολιτισμικής κοινωνίας. Το μάθημα 
διαρθρώνεται στις εξής θεματικές ενότητες: α) η θεω¬ 
ρία του πολιτισμού σε βασικές εκπαιδευτικές φιλοσο¬ 
φίες, β) η σύγχρονη εκπαίδευση και η σύγκρουση των 
πολιτισμών (πλουραλισμός, φιλοξενία και αλλοτρίωση, 
ιμπεριαλισμός και φαταλισμός, σχετικισμός/σκεπτικι- 
σμός και πολιτισμική θεμελιοκρατία, πολιτισμική ταυ¬ 
τότητα και διαπολιτισμικότητα/πολυπολιτισμικότητα), 
γ) η σχέση πολίτη και κοινωνίας στο σύγχρονο παγκο- 
σμιοποιημένο περιβάλλον, δ) εκπαιδευτικοί στόχοι και 
παγκοσμιοποίηση, ε) ο ρόλος του μαθητή στις σύγχρονες 
παγκοσμιοποιητικές συνθήκες και στ) η επιμόρφωση 
των εκπαιδευτικών ενηλίκων σε θέματα ετερότητας ή 
διαπολιτισμικής προσέγγισης του Άλλου. 

Γ'Εξάμηνο 

Μάθημα: Σύγχρονες προσεγγίσεις στην ψυχολογία των 
ενηλίκων (Υ) 

Στο μάθημα συζητούνται οι εξής θεματικές ενότητες: 

• Η συναισθηματική και κοινωνική ανάπτυξη στην νε¬ 
αρή ενήλικη ζωή, τη μέση και την ύστερη ηλικία: φάσεις, 
συμβάντα, κρίσεις και προκλήσεις 

• Η εξέλιξη των γνωστικών λειτουργιών στους ενήλικες: 
πώς επηρεάζει την μάθηση και την εκπαίδευση; 

• Η χρήση των στρατηγικών μάθησης στην υποστήριξη 
της μάθησης ενηλίκων 

•Το γνωστικό στυλ και το διδακτικό στυλ: πώς συμβά¬ 
λουν στην εκπαίδευση και τη μάθηση; 

• Συναισθηματική νοημοσύνη: μοντέλα, μέτρηση, ατο¬ 
μικές διαφορές, εφαρμογές σε διάφορα επαγγέλματα. 

• Ποιότητα ζωής στην ενήλικη ζωή: το αίσθημα υποκει¬ 
μενικής ευζωίας και οι παράγοντες που το καθορίζουν 

• Εργασία και Συνταξιοδότηση 

■ Εργασιακό άγχος, Επαγγελματική εξουθένωση και 
Επαγγελματική ικανοποίηση. 

• Θεωρίες κινήτρων στην εκπαίδευση και την εργασία. 

Το μάθημα περιλαμβάνει δύο ενότητες μαθησιακών 

στόχων: 

1. να εξοικειωθούν οι φοιτητές με τις συγκεκριμένες 
θεματικές περιοχές της ψυχολογικής ανάπτυξης ενηλί¬ 
κων, μέσα από τη σχετική βιβλιογραφία 

2. να ασκηθούν στην ερευνητική μεθοδολογία μέσα 
από (α) τη συστηματική διερεύνηση των βιβλιογραφικών 
πηγών και (β) την εκπόνηση (σχεδιασμός και συγγραφή) 
μιας εμπειρικής ερευνητικής πρότασης σε μια από τις 
παραπάνω θεματικές ενότητες. 

Η αξιολόγηση των φοιτητών γίνεται με (α) την παρου¬ 
σίαση στην τάξη της ερευνητικής πρότασης που σχέδι¬ 
ασαν και την συγγραφή της με την μορφή ενός επιστη¬ 
μονικού άρθρου και (β) με βάση την ενεργό συμμετοχή 
τους στην τάξη. 

Μάθημα: Ψυχολογία της εργασίας και της Διά Βίου 
Μάθησης (Υ) 

Η διά βίου μάθηση αποτελεί σημαντικό στοιχείο της 
σύγχρονης παιδείας και του πολιτισμού. 

Αντιπροσωπεύει το όραμα ότι ο σύγχρονος άνθρωπος 
διαχειρίζεται ο ίδιος τις δικές του ανάγκες για μάθηση 
καθ' όλη τη διάρκεια της ζωής του. Ωστόσο, υπάρχουν 
σημαντικά εννοιολογικά και πρακτικά ζητήματα που 
παραμένουν αναπάντητα σχετικά με τις υποθέσεις στις 
οποίες βασίζεται η διά βίου μάθηση: 

1. Ποιος θεωρείται «διά βίου μαθητευόμενος»; Υπάρχει 
μια παραδοχή ότι η διά βίου μάθηση (ΔΒΜ) είναι δυνη¬ 
τικά χρήσιμη για όλους. Ωστόσο, σε ποια βάση κάνουμε 
τέτοιες υποθέσεις; Ποια είναι τα προσόντα του "υποψή¬ 
φιου" της ΔΒΜ; 

2. Τι είναι η (διά βίου) μάθηση; Αφορά η διά βίου μάθη¬ 
ση μια σειρά δεξιοτήτων, στάσεων, ένα σύνολο συμπε¬ 
ριφορών ή και τα τρία; Πόσο σημαντική είναι η εμπειρία 
στη διά βίου μάθηση; Μπορούμε να διδάξουμε στους 
ανθρώπους τη διά βίου μάθηση; 

3. Τι μπορούν να προσφέρουν οι επαγγελματίες της 
διά βίου μάθησης στα άτομα, τις οργανώσεις και την 
κοινωνία; Αν έχουμε ενδιαφέρουσες απαντήσεις για τα 
πρώτα δύο ερωτήματα, στη συνέχεια, πρέπει να προσ¬ 
διορίσουμε πότε και πώς οι επαγγελματίες της διά βίου 
μάθησης επηρεάζουν το κοινωνικό πλαίσιο. 

Στην ουσία, το μάθημα θα προσδώσει στην κατανόηση 
ότι η Οργανωτική Ψυχολογία είναι ένα κρίσιμο στοιχείο 
για την υλοποίηση των στρατηγικών διά βίου μάθησης. 
Εκπαιδευτικά αποτελέσματα: Με την επιτυχή ολοκλή¬ 
ρωση αυτής της ενότητας, με πλήρη συμμετοχή και αυ- 
τορυθμιζόμενη μάθηση, οι φοιτητές θα είναι ικανοί να: 

1. Περιγράφουν τη φύση της διά βίου μάθησης ως 
επιστημονικό κλάδο και ως επάγγελμα. 

2. Αναλύσουν, να συνθέσουν και να αξιολογήσουν 
το υλικό των πηγών που σχετίζεται με τη φύση της διά 
βίου μάθησης, ως επιστημονικού κλάδου και ως επαγ¬ 
γέλματος. 

3. Δουλέψουν σε ομάδες και να ολοκληρώσουν επιτυ- 
χώς ομαδικές ασκήσεις. 

4. Αναγνωρίζουν τον τρόπο με τον οποίο τα θέματα 
της διά βίου μάθησης επηρεάζουν την εργασία και την 
εκπαίδευση. 


5. Αναγνωρίσουν τις ηθικές προκλήσεις που περιλαμ¬ 
βάνει η εφαρμογή της διά βίου μάθησης στο πλαίσιο της 
εργασίας και της εκπαίδευσης. 

Μάθημα: Ποσοτικές και ποιοτικές μέθοδοι έρευνας 
στις κοινωνικές επιστήμες (ΥΕ) 

Στο μάθημα αναλύονται οι βασικές επιστημολογικές 
και μεθοδολογικές διαφορές μεταξύ των δυο κατη¬ 
γοριών και εξετάζονται οι επιπτώσεις των διαφορών 
αυτών στην οργάνωση και διεξαγωγή ερευνών και τη 
δημιουργία κυρίαρχων και ασθενέστερων ερευνητικών 
παραδειγμάτων (ρΒΐΈά^πηδ). Μελετώνται βασικές θέσεις 
γύρω από το φύση των δυο κατηγοριών, ότι η ποσοτική 
έρευνα αναφέρεται στη συστηματική διερεύνηση φαι¬ 
νομένων με στατιστικές μεθόδους, μαθηματικά μοντέλα 
και αριθμητικά δεδομένα, ενώ η ποιοτική προσέγγιση 
στην έρευνα στοχεύει στην διερεύνηση και κατανόη¬ 
ση σε βάθος των κοινωνικών φαινομένων με τη χρήση 
ευέλικτων μεθόδων που δε στηρίζονται σε αριθμητικά 
δεδομένα. Στο πλαίσιο του μαθήματος εισάγονται οι φοι¬ 
τήτριες και οι φοιτητές στην έννοια της επιστημονικής 
έρευνας καθώς και στις μεθόδους συλλογής στοιχείων, 
στα είδη και την ανάλυση δεδομένων, στις έννοιες της 
δειγματοληψίας, των πληθυσμών και των δειγμάτων 
και γενικότερα σε όλα εκείνα τα στοιχεία που είναι απα¬ 
ραίτητα για το σχεδίασμά, την υλοποίηση και την αξιο¬ 
ποίηση των αποτελεσμάτων ποσοτικών ερευνών. Στο 
πλαίσιο του μαθήματος, οι φοιτήτριες και οι φοιτητές 
παρακολουθούν και συμμετέχουν σε εργαστηριακές 
δραστηριότητες μετη χρήση εξειδικευμένου λογισμικού 
(ηλεκτρονικά φύλλα εργασίας, λογισμικά στατιστικής 
επεξεργασίας κ.ά.). 

Αναλύονται επίσης θέματα όπως η «φύση» των εμπει¬ 
ρικών δεδομένων που προορίζονται για ποιοτική ανάλυ¬ 
ση και ο ρόλος του ίδιου του ερευνητή, ενώ μελετώνται 
ποιοτικές μέθοδοι όπως η εθνομεθοδολογία, η ανάλυση 
λόγου, η προφορική ιστορία (αφηγήσεις ζωής), η θεμελι¬ 
ωμένη θεωρία.Τέλος, διερευνώνται οι μεικτές ερευνητικές 
μέθοδοι, οι οποίες επιχειρούν να συνδυάσουν τα πλεο¬ 
νεκτήματα των ποσοτικών και ποιοτικών μεθόδων. Στο 
μάθημα χρησιμοποιούνται πολλές διδακτικές μέθοδοι, 
όπως η διάλεξη, η νοητική θύελλα και η κριτική επισκό¬ 
πηση εργασιών και οι μελέτες περιπτώσεων, καθώς και 
εργαστηριακές δραστηριότητες. Επίσης, οι φοιτήτριες και 
οι φοιτητές εκπονούν εργασίες οι οποίες εξετάζονται με 
κριτικό. Στο πλαίσιο του μαθήματος παρέχεται βιβλιο¬ 
γραφία και δικτυογραφία και οι φοιτήτριες και οι φοιτη¬ 
τές καθοδηγούνται και ενθαρρύνονται στην αυτόνομη 
αναζήτηση περισσοτέρων ψηφιακών πηγών και πόρων. 

Μάθημα: Οργάνωση και Διοίκηση Φορέων και Οργα¬ 
νισμών Συνεχιζόμενης Εκπαίδευσης (ΥΕ) 

Ο σκοπός του μαθήματος είναι να βοηθήσει τους 
φοιτητές να αναπτύξουν και να διευρύνουν τις γνώσεις 
και τις ικανότητες τους σε θέματα που αφορούν την 
οργάνωση και τη διοίκηση φορέων και οργανισμών εκ¬ 
παίδευσης ενηλίκων. Το περιεχόμενο του μαθήματος 
περιλαμβάνει τα εξής: α) τη διοίκηση στο πλαίσιο της 
τυπικής και μη τυπικής εκπαίδευσης, β) το σχεδίασμά 
- προγραμματισμό σε φορείς και οργανισμούς εκπαί¬ 
δευσης ενηλίκων, γ) την οργάνωση σε φορείς και οργα¬ 
νισμούς εκπαίδευσης ενηλίκων, δ) τη λήψη αποφάσεων 
σε φορείς και οργανισμούς εκπαίδευσης ενηλίκων, ε) 
τη λειτουργία του ελέγχου σε φορείς και οργανισμούς 
εκπαίδευσης ενηλίκων, και στ) τη διαχείριση, επιλογή και 

ανάπτυξη ανθρώπινου δυναμικού σε φορείς και οργα¬ 
νισμούς εκπαίδευσης ενηλίκων και στ) την αξιοποίηση 
του ηηθηΐοπη9 στο πλαίσιο της οργάνωσης και διοίκησης 
φορέων εκπαίδευσης ενηλίκων. 

Δ' Εξάμηνο. 

Μάθημα: Σχεδιασμός προγραμμάτων εκπαίδευσης 
ενηλίκων και εμπειρία πεδίου (Υ) 

Το μάθημα ασχολείται με τη θεωρητική προσέγγιση, 
αλλά και τις πρακτικές εφαρμογές του σχεδιασμού και 
της υλοποίησης προγραμμάτων εκπαίδευσης ενηλίκων. 
Αρχικά αναλύονται τα επιμέρους χαρακτηριστικά σχεδια- 
σμού ενός προγράμματος εκπαίδευσης ενηλίκων, στο 
πλαίσιο των θεωρητικών μοντέλων σχεδιασμού προγραμ¬ 
μάτων. Ακολούθως, αναλύονται τα στάδια σχεδιασμού και 
τα στάδια υλοποίησης των προγραμμάτων εκπαίδευσης 
ενηλίκων. Κατόπιν, παρουσιάζονται τα θέματα κοστολό¬ 
γησης-οικονομικής διαχείρισης, πιστοποίησης γνώσεων, 
διασφάλισης ποιότητας διαδικασιών και αξιολόγησης. Επί¬ 
σης, το μάθημα διαπραγματεύεται τη χρήση των νέων τε¬ 
χνολογιών στην εκπαιδευτική διαδικασία και τη διαχείριση 
των προγραμμάτων εκπαίδευσης ενηλίκων. Το Μάθημα 
ολοκλη ρώνεται με τις παρουσιάσεις προγραμμάτων που 
σχέδιασαν και ανέπτυξαν σταδιακά οι μεταπτυχιακοί φοι¬ 
τητές καθ' όλη τη διάρκεια του εξαμήνου. 

Το Μάθημα αποτελείται από επιμέρους θεματικές 
ενότητες: 

1. Χαρακτηριστικά σχεδιασμού προγραμμάτων εκπαί¬ 
δευσης ενηλίκων στη βάση μοντέλων σχεδιασμού 

2. Ανάπτυξη σταδίων σχεδιασμού: εκπαιδευτικές 
ανάγκες - πρόγραμμα σπουδών -διδακτικοί σκοποί και 
στόχοι 

3. Ανάπτυξη σταδίων υλοποίησης: εφαρμογή διδα¬ 
κτικών σκοπών - διδακτικές ενότητες και ωρολόγιο 
πρόγραμμα - μαθησιακά αποτελέσματα ανά διδακτική 
ενότητα -επιλογή τεχνικών και παιδαγωγικών μέσων - 
εκπαιδευτικό υλικό 


4. Ειδικά θέματα: διασφάλιση ποιότητας διαδικασιών - 
πιστοποίηση γνώσεων -οικονομική διαχείριση και κο¬ 
στολόγηση - αξιολόγηση 

5. Παρουσιάσεις προγραμμάτων που σχέδιασαν και 
ανέπτυξαν οι ομάδες φοιτητών 

Μαθησιακοί Στόχοι 

1. Απόκτηση θεωρητικών και πρακτικών γνώσεων για 
το σχεδίασμά και την υλοποίηση προγραμμάτων εκπαί¬ 
δευσης ενηλίκων 

2. Απόκτηση γνώσεων για τα μοντέλα σχεδιασμού εκ¬ 
παίδευσης ενηλίκων 

3. Κατανόηση όλων των σταδίων σχεδιασμού και ανά¬ 
πτυξης προγραμμάτων εκπαίδευσης ενηλίκων 

4. Δυνατότητα κριτικής ανάλυσης και συγκριτικής αξιο¬ 
λόγησης προγραμμάτων εκπαίδευσης ενηλίκων 

5. Δυνατότητα επιλογής νέων τεχνολογιών ως συστα¬ 
τικού στοιχείου στο σχεδίασμά και την υλοποίηση προ¬ 
γραμμάτων εκπαίδευσης ενηλίκων 

4. Για την Ειδίκευση «Ειδική Αγωγή» το πρόγραμμα 
σπουδών διαρθρώνεται ως εξής: 

Α) Το Α' εξάμηνο σπουδών πιστώνεται με τριάντα (30) 
πιστωτικές μονάδες (ΠΜ), και περιλαμβάνει: (α) δύο (2) 
υποχρεωτικά (Υ) μαθήματα κορμού και (β) δύο (2) υπο¬ 
χρεωτικά επιλογής από τα οποία ο κάθε φοιτητής επι¬ 
λέγει το ένα (1). 

Το Β' εξάμηνο σπουδών πιστώνεται με τριάντα (30) 
πιστωτικές μονάδες (ΠΜ), και περιλαμβάνει: (α) δύο (2) 
υποχρεωτικά (Υ) μαθήματα και (β) τρία (3) υποχρεωτικά 
επιλογής από τα οποία ο κάθε φοιτητής επιλέγει το ένα (1). 

Το Γ' εξάμηνο σπουδών πιστώνεται με τριάντα (30) 
πιστωτικές μονάδες (ΠΜ), και περιλαμβάνει: (α) τρία (3) 
υποχρεωτικά επιλογής από τα οποία ο κάθε φοιτητής 
επιλέγει το ένα (1) και (β) την Πρακτική Άσκηση (ΠΑ) που 
πιστώνεται με είκοσι (20) Π Μ. 

Το Δ εξάμηνο περιλαμβάνει την Μεταπτυχιακή Διπλω¬ 
ματική Εργασία που πιστώνεται με τριάντα (30) ΠΜ. 


Το ενδεικτικό πρόγραμμα μαθημάτων παρατίθεται παρακάτω: 


ΜΑΘΗΜΑΤΑ Α' ΕΞΑΜΗΝΟΥ 

ΜΑΘΗΜΑ 

ΙΔΙΟΤΗΤΑ 

ΠΜ 

Ειδικά θέματα Έρευνας Εγκεφάλου 

Υ 

10 

Παράμετροι διάγνωσης και αποκατάστασης της επικοινωνίας στα ΑμΕΑ 

Υ 

10 

Εισαγωγή στην Θεραπευτική του αγχώδους/ φοβικού παιδιού 

ΥΕ 

10 

Ψυχοδιαγνωστικά μέσα στην ειδική αγωγή 

ΥΕ 

10 

ΜΑΘΗΜΑΤΑ Β' ΕΞΑΜΗΝΟΥ 

ΜΑΘΗΜΑ 

ΙΔΙΟΤΗΤΑ 

ΠΜ 

Γνωστικές και Κοινωνικές δεξιότητες για άτομα με αυτισμό 

Υ 

10 

Διαφοροποιημένη διδασκαλία: θεωρία και πράξη 

Υ 

10 

Λειτουργικές γνώσεις και δεξιότητες ατόμων με νοητική αναπηρία ή βαριές/ πολλαπλές αναπηρίες 

ΥΕ 

10 

Μετάβαση και πρόσβαση στην αγορά εργασίας των ατόμων με αναπηρία 

ΥΕ 

10 

Διαπολιτισμική Ειδική Αγωγή 

ΥΕ 

10 

ΜΑΘΗΜΑΤΑ Γ' ΕΞΑΜΗΝΟΥ 



ΜΑΘΗΜΑ 

ΙΔΙΟΤΗΤΑ 

ΠΜ 

Πρακτική Άσκηση (ΠΑ) 

Υ 

20 

Εκπαίδευση ατόμων με πρόβλημα όρασης 

ΥΕ 

10 

Σύγχρονες ερευνητικές προσεγγίσεις στις νευροεπικοινωνιακές διαταραχές και αποκατάσταση 

ΥΕ 

10 

Παιδαγωγική Χρήση της ΥποστηρικτικήςΤεχνολογίας στην Ειδική Αγωγή 

ΥΕ 

10 

ΜΑΘΗΜΑΤΑ Δ ΕΞΑΜΗΝΟΥ 



ΜΑΘΗΜΑ 

ΙΔΙΟΤΗΤΑ 

ΠΜ 

Μεταπτυχιακή εργασία 

Υ 

30 

ΣΥΝΟΛΟ 


120 


Β) Με απόφαση της Συνέλευσης του Τμήματος, για λό¬ 
γους ορθής διαχείρισης και προγραμματισμού, οι φοιτη¬ 
τές καλούνται να δηλώσουν το μάθημα υποχρεωτικό επι¬ 
λογής μέσα στις πρώτες δέκα μέρες από την έναρξη του 
εξαμήνου. Ως ελάχιστος αριθμός φοιτητών ανά μάθημα 
ορίζεται το 40% και ως μέγιστος το 60% των εισαχθέντων 
(π.χ. 12 και 18 αντίστοιχα για 30 εισαχθέντες) και ως κρι¬ 
τήριο λαμβάνεται η κατά σειρά προτεραιότητας δήλω¬ 
ση. Επίσης, με απόφαση της Συνέλευσης του Τμήματος, 
ύστερα από εισήγηση της Συντονιστικής Επιτροπής, δύ- 
ναται να αποφασιστεί η αναστολή διδασκαλίας κάποιου/ 
κάποιων εκ των μαθημάτων υποχρεωτικών επιλογής. Η 
απόφαση αυτή θα πρέπει να λαμβάνεται πριν την έναρ¬ 
ξη του εξαμήνου και πριν τις δηλώσεις μαθημάτων από 
τους φοιτητές. 

Γ) Περιεχόμενο Μαθημάτων 

Α' Εξάμηνο 

Μάθημα: Ειδικά θέματα Έρευνας Εγκεφάλου (Υ) 

Το μάθημα καλύπτει ερευνητικά θέματα στις Νευροε- 
πιοτήμες με βιβλιογραφία κυρίως πρωτότυπων ερευνη¬ 
τικών άρθρων από τη διεθνή βιβλιογραφία. Κυτταρική 
δομή και λειτουργία του κεντρικού νευρικού συστήμα¬ 
τος. Λοβοί και κυτταροαρχιτεκτονική των εγκεφαλικών 
ημισφαιρίων του ανθρώπου. Κυτταρική βιολογία νευρώ¬ 
νων και νευρογλοίας. Οντογένεση, φυλογένεση, επιγένε- 
ση. Θέματα νευροψυχολογίας και νευρογλωσσολογίας. 
Νευροπαθολογία γενετικών συνδρόμων στην ειδική 
αγωγή. Μεταγνώση και μάθηση μέσω της επίλυσης προ¬ 
βλημάτων (ρΐΌ0Ιθΐη-ΐ335θά Ιθθίτιίηςι). Οι νευροεπιστήμες 
πέρα από τη βιοϊατρική. 

Μάθημα: Παράμετροι διάγνωσης και αποκατάστασης 
της επικοινωνίας στα ΑμΕΑ (Υ) 

Ο σκοπός του μαθήματος είναι να μεταδώσει στους 
μετεκπαιδευόμενους ειδικούς παιδαγωγούς γνώσεις σχε¬ 
τικές με το πεδίο της Λογοπαθολογίας προκειμένου να 
εξοικειωθούν με τις δράσεις και υπηρεσίες που προσφέ- 
ρονται από τους λογοπεδικούς στα διάφορα ειδικά και 
εκπαιδευτικά πλαίσια και να συνάψουν ουσιαστικές διε¬ 
πιστημονικές συνεργασίες. Στο μάθημα θα περιγραφούν 
τα πεδία διάγνωσης, αξιολόγησης και παρέμβασης του 
λόγου και της ομιλίας καθώς και οι αρχές αξιολόγησης 
και αποκατάστασης. Επιπλέον, θα παρατεθούν μοντέλα 
θεραπείας και θα περιγραφούν ειδικότερα οι πρακτικές 
αξιολόγησης και αποκατάστασης σε παιδιά με συγκεκρι¬ 
μένες αναπτυξιακές διαταραχές, όπως η ειδική γλωσσι¬ 
κή ανεπάρκεια, ο αυτισμός, η βαρηκοΐα/κώφωση, κτλ. 
Τέλος, θα παρουσιαστούν ομαδικές εργασίες σχετικές 
με επιλεγμένα θέματα προβλημάτων λόγου και ομιλίας 
στον γενικό παιδικό πληθυσμό. Οι μαθησιακοί στόχοι 
του μαθήματος είναι: 

• Να κατανοήσουν οι μεταπτυχιακοί φοιτητέςτα φυσι¬ 
ολογικά φαινόμενα λόγου, ομιλίας και επικοινωνίας, τα 
αίτια και την ταξινόμηση των γλωσσικών διαταραχών. 

• Να είναι σε θέση να γνωρίζουν ποιες αρχές αξιολό¬ 
γησης ακολουθεί ο λογοπεδικός. 


• Να είναι σε θέση να γνωρίζουν ποιες αρχές παρέμβα¬ 
σης ακολουθεί ο λογοπεδικός. 

• Να εξοικειωθούν με τα θέματα αξιολόγησης και πα¬ 
ρέμβασης των παιδιών με ειδική γλωσσική διαταραχή, 
με προβλήματα ακοής και με διγλωσσία. 

• Να αποκτήσουν δεξιότητες ερμηνείας των αποτελε¬ 
σμάτων των δοκιμασιών λόγου 

• Να αποκτήσουν δεξιότητες επεξεργασίας και στατι¬ 
στικής ανάλυσης δεδομένων γλωσσικής ικανότητα 

Μάθημα: Εισαγωγή στην θεραπευτική του αγχώδους/ 
φοβικού παιδιού (ΥΕ) 

Παρουσιάζεται μέσα από έναν διαρκή, διαδοχικό και 
διαντιδραστικό τρόπο η γνωστική συμπεριφορική κα¬ 
τανόηση και αντιμετώπιση του αγχώδους- φοβικού παι¬ 
διού. Μάθημα προς μάθημα παρουσιάζεται το συνεδρία 
προς συνεδρία θεραπευτικό πρωτόκολλο για αγχώδη 
παιδιά ηλικίας 7-13 ετών, έτσι όπως αναπτύχθηκε από 
τον Καθ. ΡΜίΙίρ ΚθπςώΙΙ στοΤθίτιρΙθ υπίνθΓ5ίΐγ των ΗΠΑ. 
Μέσα από επιμέρους τεχνικές επιδεικνύεται οι τρόποι 
αντιμετώπισης των αγχωδών, φοβικών και αποφευκτι- 
κών συμπτωμάτων της παιδικής ηλικίας. 

Μάθημα: Ψυχοδιαγνωστικά μέσα στην ειδική αγωγή (ΥΕ) 

Τα τελευταία χρόνια η συνεργασία τόσο των εκπαιδευ¬ 
τικών όσο και των ψυχολόγων ιδιαίτερα στο χώρο της 
ειδικής αγωγής έχει διευρυνθεί τόσο με την προσπάθεια 
ένταξης ενσωμάτωσης, συμπερίληψης των ατόμων με 
ειδικές εκπαιδευτικές ανάγκες όσο και με την χορήγη¬ 
ση διαφόρων ψυχοεκπαιδευτικών τεστ που αποτελούν 
σκέλος της διαδικασίας που αποκαλείται "αξιολόγηση". Η 
συνολική διαδικασία της ψυχοεκπαιδευτικής αξιολόγη¬ 
σης (τυπικής και άτυπης) σήμερα είναι μια σύνθετη δια¬ 
δικασία η οποία περιλαμβάνει πληθώρα τεχνικών όπως 
συνέντευξη, χορήγηση και αξιολόγηση της νοημοσύνης- 
γνωστικών λειτουργιών, της συμπεριφοράς, ενώ ασχολεί- 
ται και με τομείς όπως η αξιολόγηση αλληλεπιδράσεων 
του συστήματος της οικογένειας, η προσαρμογή σε νέες 
πολιτιστικές αξίες, καθώς και με την σχέση του ατόμου 
με το περιβάλλον του, τις γνωστικές του διαδικασίες και 
τον αυτοέλεγχο. Σκοπός των εισηγήσεων που θα ακο¬ 
λουθήσουν θα είναι η καλύτερη κατανόηση του τι είναι 
σταθμισμένες δοκιμασίες και πως αυτές χρησιμοποιού¬ 
νται κατά την διαδικασία της διάγνωσης -αξιολόγησης. 
Θα συζητηθούν τα είδη σταθμισμένων δοκιμασιών που 
χορηγούνται σήμερα: δοκιμασία ικανότητας, δοκιμασία 
επίδοσης, δοκιμασίες γενικής νοημοσύνης μέτρηση του 
ΔΝ. Θα γίνει αναφορά σε τεστ Νοημοσύνης (κλίμακες 
ν\/θεΐΊ5ΐθΓ,ννΐ5Έ-ΙΙΙ, Ιλ/,ν 3ηο1 \Λ/ΡΡ5Ι III, IV σε άλλα ομαδικά 
και ατομικά τεστ γνωστικών λειτουργιών) ενώ θα συζητη¬ 
θεί το πώς ερμηνεύονται οι σταθμισμένες δοκιμασίες κα¬ 
θώς και τα ζητήματα εξέτασης που προκύπτουν με σταθ¬ 
μισμένες δοκιμασίες και άλλες τυπικές ή και αυτοσχέδιες 
δοκιμασίες εκπαιδευτικών στην τάξη. Έμφαση θα δοθεί 
στην αξιολόγηση των ατόμων με ειδικές εκπαιδευτικές 

ανάγκες όπου χρησιμοποιούνται τεστ δεξιοτήτων, τεστ 
επίτευξης και άλλα ψυχοεκπαιδευτικά τεστ (π.χ. Αθηνά 
τεστ, διάφορα τεστ ανάγνωσης και γραπτού λόγου, τεστ 
μαθηματικής επάρκειας, τεστ μαθησιακής επάρκειας, 
τεστ γνωστικής και γλωσσικής επάρκειας, τεστ ψυχικής 
ανθεκτικότητας, τεστ μνήμης, τεστ εντοπισμού ΔΕΠΥ, 
τεστ νευροψυχολογικής-αντιληπτικής ωριμότητας κλπ). 

Β 1 Εξάμηνο 

Μάθημα: Γνωστικές και Κοινωνικές δεξιότητες για άτο¬ 
μα με αυτισμό (Υ) 

Σκοπός του μαθήματος είναι οι φοιτητές να γνωρίσουν 
τα χαρακτηριστικά των παιδιών, εφήβων και ενηλίκων με 
διαταραχή στο φάσμα του αυτισμού, να μάθουν τρόπους 
συστηματικής παρατήρησης του και αξιολόγησης τους 
(ϋ5Μ-ΐν, και 5) κριτήρια αξιολόγησης, εργαλεία (ενδει¬ 
κτικά αναφέρονται ΑΡΓΗ, ΑΘΘ5-2,ΈΑΚ5 κ.ά.), να εκπαι¬ 
δευτούν σε τεχνικές επικοινωνίας, καλλιέργειας της ση- 
μασιολογικής-πραγματολογικής ανάπτυξης των ατόμων 
με αυτισμό (π.χ. ΡΕΈ5, ΜβΙοϊοπ), προγράμματα (π.χ. ΑΒΑ 
κ.ά.) και συστήματα εκπαίδευσης (π.χ.ΤΕΑ(Ι(ΙΗ), τεχνικές 
διαχείρισης προβλημάτων συμπεριφοράς (π.χ. 5ΤΑΒ), 
διαχείριση ξεσπασμάτων θυμού, αυτοτραυματισμού, 
άγχους, εμμονών (ΘΒΤ κ.ά.), καλλιέργειας κοινωνικών 
δεξιοτήτων ("Θεωρία του Νου", κοινωνικές ιστορίες κ.ά.) 
να ενημερωθούν σχετικά με το αναλυτικό πρόγραμμα 
σπουδών, τα γνωστικά αντικείμενα, τη διδακτική μεθο¬ 
δολογία, τις ψυχοπαιδαγωγικές προσεγγίσεις, το υλικό. 
Οι φοιτητές θα ανιχνεύσουν (μέσα από τη σύγχρονη 
έρευννα με πρόσφατα άρθρα και βιβλιογραφία) ζητή¬ 
ματα διαχείρισηςτηςσυμπερίληψηςτων παιδιών με αυ¬ 
τισμό στην εκπαίδευση, θα μυηθούν, μελετήσουν και 
πειραματιστούν στη συγκρότηση εξατομικευμένων προ¬ 
γραμμάτων (μέσα από βίντεο, φωτογραφίες, και άλλα 
μέσα καταγραφής). Θα ενημερωθούν για τα προγράμ¬ 
ματα επαγγελματικής ένταξης των παιδιών με αυτισμό 
καθώς και για θέματα Συμβουλευτικής των γονέων τους. 

Μάθημα: Διαφοροποιημένη διδασκαλία: θεωρία και 
πράξη (Υ) 

Σκοποί του μαθήματος 

Οι φοιτητές που θα παρακολουθήσουν επιτυχώς το 
μάθημα αναμένεται να είναι σε θέση: 

• να διατυπώνουν επιχειρήματα υπέρ της υλοποίησης 
της διαφοροποιημένης διδασκαλίας, αναφέροντας τα 
βασικά πλεονεκτή ματα της ως προς την προαγωγή: της 
εκπαιδευτικής συμπερίληψης μαθητών με ειδικές εκπαι¬ 
δευτικές ανάγκες, της αυτογνωσίας εκπαιδευτικών και 
μαθητών σε θέματα διδακτικών και μαθησιακών προτι¬ 
μήσεων αντίστοιχα, της συνειδητοποίησης της ποικιλο- 
μορφίας και του σεβασμού της διαφορετικότητας των 
μαθησιακών ικανοτήτων των ανθρώπων, της ανάπτυξης 
της κριτικής σκέψης και της ικανότητας επίλυσης προ¬ 
βλημάτων από τους μαθητές, 

• να προβαίνουν σε τεκμηριωμένες διαφοροποιήσεις 
διαδικασιών αξιολόγησης, διδακτικών στόχων, περιε¬ 
χομένων διδακτικών ενοτήτων, μεθόδων διδασκαλίας 
και τεχνικών αποτίμησης εκπαιδευτικών παρεμβάσεων, 
προκειμένου να καταστήσουν τα προγράμματα σπου¬ 
δών και τα περιεχόμενα των σχολικών εγχειριδίων Α/ 
θμιας και Β/θμιας Εκπαίδευσης κατάλληλα για τη διδα¬ 
σκαλία μαθητών που παρουσιάζουν ποικιλία τρόπων 
επεξεργασίας πληροφοριών, διαφορετικές μαθησιακές 


ανάγκες ή δυσκολίες μάθησης και προσαρμογής. Πε¬ 
ριεχόμενα του μαθήματος Τα σημαντικότερα από τα 
περιεχόμενα του μαθήματος είναι: 

■ θεωρητικό πλαίσιο και ερευνητική θεμελίωση της 
διαφοροποιημένης διδασκαλίας 

• η διαφοροποιημένη διδασκαλία ως μέσο πρόληψης 
της παραπομπής των μαθητών με ειδικές ανάγκες σε 
φορείς εκτός του σχολικού πλαισίου 

• άξονες διαφοροποίησης της διδασκαλίας και η σημα¬ 
σία της ανταπόκρισης στη διδακτική παρέμβαση 

• η εκπαιδευτική αξιολόγηση ως προϋπόθεση της δι¬ 
αφοροποιημένης διδασκαλίας 

• διαφοροποίηση μεθόδων και τεχνικών και η σχέση 
διαφοροποίησης και εξατομίκευσης της διδασκαλίας 
οργάνωση και αποτίμηση διαφοροποιημένων διδακτι¬ 
κών προγραμμάτων 

Μάθημα: Λειτουργικές γνώσεις και δεξιότητες ατόμων 
με νοητική αναπηρία ή/και βαριές/ πολλαπλές αναπη¬ 
ρίες (ΥΕ) 

Το μάθημα εστιάζει στην εκπαίδευση παιδιών και νέων 
ενηλίκων με νοητική αναπηρία ή/και βαριές/ πολλαπλές 
αναπηρίες δίνοντας έμφαση τις λειτουργικές γνώσεις και 
δεξιότητες. Η μελέτη της νοητικής αναπηρίας και των 
βαριών/ πολλαπλών αναπηριών γίνεται σύμφωνα με το 
10ο και το 11 ο εγχειρίδιο της Αμερικανικής Ένωσης για 
Νοητικές και Αναπτυξιακές Αναπηρίες. Πιο συγκεκριμένα 
οι θεματικές ενότητες που μελετώνται είναι: 

• Λειτουργικές γνώσεις 

• Λειτουργική αξιολόγηση - Σχολική λειτουργική αξι¬ 
ολόγηση 

• Λειτουργικό πρόγραμμα σπουδών 

• Λειτουργικές ακαδημαϊκές και κοινωνικές δεξιότητες 

• Λειτουργική Ανάλυση Συμπεριφοράς και Θετική Ενί¬ 
σχυση Συμπεριφοράς 

• Πολυεπίπεδη μάθηση: διαφοροποίηση της διδασκα¬ 
λίας για μαθητές με βαριές ή/ και πολλαπλές αναπηρίες 

• Αυτοπροσδιοριζόμενη συμπεριφορά και μάθηση 

Ιδιαίτερη έμφαση δίνεται στη μεθοδολογία εκπαιδευ¬ 
τικής έρευνας που σχετίζεται με τα άτομα με νοητική 
αναπηρία ή/και βαριές/ πολλαπλές αναπηρίες. Πιο συ¬ 
γκεκριμένα τα εξής ερευνητικά πεδία μελετώνται και 
αναλύονται: 

• Βιβλιογραφική έρευνα και μελέτη 

• Μελέτη περίπτωσης (Έβξθ 5ΐυάγ)/ Πολλαπλές μελέτες 
περίπτωσης 

• δίηςίθ 5υ6]θεΐ ϋθ5ΐ9η (Σχέδιο έρευνας ενός υποκει¬ 
μένου) 

■ Σχεδιασμός και υλοποίηση εκπαιδευτικών παρεμ¬ 
βάσεων 

■ Εργαλεία συλλογής δεδομένων: Συνέντευξη, ερω¬ 
τηματολόγια 

• Παρατήρηση ως μέσο αξιολόγησης και έρευνας 

Επιπλέον οι μεταπτυχιακοί φοιτητές θα μελετήσουν τις 

παραμέτρους σχεδιασμού, οργάνωσης και υλοποίησης 
εκπαιδευτικού προγράμματος λειτουργικών γνώσεων 
και δεξιοτήτων σε μαθητές με νοητική αναπηρία ή/και βα¬ 
ριές/ πολλαπλές αναπηρίες στο γενικό και ειδικό σχολείο. 

Μάθημα: Μετάβαση και πρόσβαση στην αγορά εργα¬ 
σίας των ατόμων με αναπηρία (ΥΕ) 

Το μάθημα περιλαμβάνει τη μελέτη της εργασιακής 
ένταξηςτων ατόμων με αναπηρία από την ολοκλήρωση 
της εκπαίδευσης τους έως και την εισαγωγή και παρα¬ 
μονή τους στην αγορά εργασίας. 

Ειδικοί διδακτικοί στόχοι: Να αποκτήσουν οι φοιτητές 
μία ολοκληρωμένη εικόνα αναφορικά 

με: α) τους τρόπους για την ομαλή μετάβαση των ατό¬ 
μων με αναπηρία από την εκπαίδευση στην αγορά εργα¬ 
σίας, β) τις νομοθετικές ρυθμίσεις για την εισαγωγή και 
παραμονή τους στην αγορά εργασίας, και γ) τα προβλή¬ 
ματα στις εργασιακές τους σχέσεις και την απαιτούμενη 
υποστήριξη για τη διασφάλιση της ισότιμης εργασιακής 
τους συμμετοχής. 

Περιεχόμενα του μαθήματος: Το μάθημα αποτελείται 
από πέντε θεματικές ενότητες: 

(1) Επαγγελματικές δεξιότητες των ατόμων με ανα¬ 
πηρία 

1. Επαγγελματικές δεξιότητες, και 2. Τρόποι αξιολόγη¬ 
σης και ανάπτυξης τους. 

(2) Εμπόδια πρόσβασης στην αγορά εργασίας/Εργα- 
σιακός αποκλεισμός 

1. Εμπόδια στην πρόσβαση, 2. Μορφές και έκταση ερ¬ 
γασιακού αποκλεισμού των ατόμων με αναπηρία, και 3. 
Στατιστικά στοιχεία για τα ποσοστά απασχόλησης και 
ανεργίας τους στην Ελλάδα και σε χώρες της Ευρωπα¬ 
ϊκής Ένωσης. 

(3) Στάσεις-αντιλήψεις εργοδοτών ως προς την πρό¬ 
σληψη και απασχόληση ατόμων με αναπηρία 

1. Υφιστάμενες στάσεις-αντιλήψεις εργοδοτών, 2.Τρό- 
ποι για τη θετικότερη διαμόρφωση τους, και 3. Οφέλη 
από την απασχόληση ατόμων με αναπηρία και αντίκτυ¬ 
πος των προσλήψεων τους στο αγοραστικό κοινό. 

(4) Νομοθετικό πλαίσιο για την εργασιακή ένταξη των 
ατόμων με αναπηρία 

1. Ένταξη των ατόμων με αναπηρία σε δημόσιο και 
ιδιωτικό τομέα/ πεδίο προστασίας του νόμου/ κίνητρα 
του νόμου προς τους εργοδότες για την πρόσληψη τους/ 
ρύθμιση των εργασιακών τους σχέσεων/ τρόποι λύσης 
της σχέσης εργασίας τους, 2. Απαγόρευση της εργασια¬ 
κής διακριτικής μεταχείρισης λόγω της αναπηρίας ή και 
λοιπών προστατευομένων χαρακτηριστικών, όπως του 
φύλου ή της εθνικότητας, και 3. Προστατευόμενη και 
υποστηριζόμενη απασχόληση των ατόμων με αναπηρία. 

(5) Έννοιες που αφορούν στην εργασιακή καθημερι¬ 
νότητα των ατόμων με αναπηρία 

1. Εργασιακή κοινωνική στήριξη', 2. 'Πρόσβαση', 'προ- 
σβασιμότητα', 'εύλογες-ειδικές προσαρμογές 1 , και 'κα- 
θολικός σχεδιασμός'. Μάθημα: Διαπολιτισμική Ειδική 
Αγωγή (ΥΕ) 

Το μάθημα εξετάζει τις εκπαιδευτικές ανάγκες Διά πο¬ 
λιτισμικών μαθητών με ή χωρίς ειδικές ανάγκες και τις 
ιδιαιτερότητες που παρουσιάζουν σχετικά με τη διαφο¬ 
ρετικότητα της κουλτούρας, μητρικής γλώσσας, ειδικών 
ταλέντων ή μαθησιακών διαφορών και αναπηριών, πα¬ 
ράγοντες που μπορεί να επηρεάζουν την ακαδημαϊκή 
τους επίδοση και την επιτυχή τους ένταξη στο σχολείο. 
Οι φοιτητές/τριες μετη συμμετοχή τους στις παραδόσεις 
του μαθήματος και στις πρακτικές ασκήσεις και εργασί¬ 
ες αποκτούν τις θεωρητικές και πρακτικές γνώσεις που 
απαιτούνται για να διδάξουν με επιτυχία τους μαθητές 
αυτούς μέσα στις τάξεις συμπερίληψης με έμφαση στη 
διαφοροποίηση της διδασκαλίας και αξιολόγησης, και 
την ανάπτυξη μαθημάτων και κατάλληλων αναλυτικών 
προγραμμάτων. Εξετάζονται επίσης η εκπαιδευτική νο¬ 
μοθεσία και οι μέθοδοι συνεργασίας με τις οικογένειες 
και τις κοινότητες των διαπολιτισμικών μαθητών έτσι 


ώστε η συμμετοχή και αντιμετώπιση τους στο σχολείο 
να γίνεται με πνεύμα κοινωνικής δικαιοσύνης, πλήρους 
αποδοχής και επιτυχούς συμπερίληψης. 

Γ Εξάμηνο 

Μάθημα: Μάθημα Πρακτική Άσκηση (Υ) 

Η πρακτική άσκηση (ΠΑ) είναι υποχρεωτική και έχει 
ως στόχο (α) την εξοικείωση των μεταπτυχιακών φοι¬ 
τητών με την καθημερινή σχολική πράξη στις Σχολικές 
Μονάδες Ειδικής Αγωγής και Εκπαίδευσης (ΣΜΕΑΕ) και 
(β) την απόκτηση από μέρους τους θεμελιωδών δεξιο¬ 
τήτων σχεδιασμού, υλοποίησης και αποτίμησης εκπαι¬ 
δευτικών παρεμβατικών προγραμμάτων. 

Στην πρακτική άσκηση οι φοιτητές μελετούν τη λει¬ 
τουργία της μονάδας στην οποία ασκούνται, παρατη¬ 
ρούν τους μαθητές με αναπηρία ή/και ειδικές εκπαιδευ¬ 
τικές ανάγκες που υποστηρίζονται στη συγκεκριμένη 
μονάδα και σχεδιάζουν εξατομικευμένα ή μικρο-ομαδι- 
κά εκπαιδευτικά παρεμβατικά προγράμματα, τα οποία 
και εφαρμόζουν. Τα εργαλεία της αξιολόγησης των 
αναγκών του μαθητή, οι στόχοι, οι διαδικασίες και τα 
υλικά του Εξατομικευμένου Εκπαιδευτικού Προγράμ¬ 
ματος (ΕΕΠ), τα μέσα αποτίμησης της παρέμβασης και 
τα φύλλα παρατήρησης, οργανώνονται σε εργασία, η 
οποία παραδίδεται στον επόπτη με το τέλος του κάθε 
εξαμήνου και αποτελεί τη βάση της αξιολόγησης των 
φοιτητών στο μάθημα. 

Αναπόσπαστο κομμάτι της ΠΑ είναι η εποπτεία μέσω 
της οποίας, ο μεταπτυχιακός φοιτητής μπορεί με ασφά¬ 
λεια να μετατρέψει τις θεωρητικές γνώσεις σε συγκε¬ 
κριμένες διδακτικές ενέργειες και να διαμορφώσει την 
επιστημονική και επαγγελματική του ταυτότητα. Η επο¬ 
πτεία δύναται να γίνεται τόσο ατομικά, στο φορέα, όσο 
και ομαδικά, στο Πανεπιστήμιο. Την εποπτεία της πρα¬ 
κτικής άσκησης αναλαμβάνουν διδάσκοντες του ΠΜΣ 
στην ειδίκευση «Ειδική Αγωγή». Κάθε επόπτης μπορεί 
να αναλάβει μέγιστο αριθμό φοιτητών 6 και ελάχιστο 
αριθμό 0. Κατά αυτόν τον τρόπο δίνεται η δυνατότητα 
στους μεταπτυχιακούς φοιτητές να υλοποιήσουν την 
πρακτική άσκηση σύμφωνα με τα ενδιαφέροντα τους. 

Μάθημα: Εκπαίδευση ατόμων με πρόβλημα όρασης (ΥΕ) 

Το μάθημα αποτελεί εισαγωγή στην εκπαίδευση των 
ατόμων με οπτική αναπηρία. Καλύπτει την εννοιολογική 
οριοθέτηση της έννοιας της οπτικής αναπηρίας (τύφλω¬ 
ση, μειωμένη όραση), τις παθήσεις των οφθαλμών, τις 
θεωρητικές προσεγγίσεις για τη διδασκαλία των ατόμων 
με οπτική αναπηρία, τις προσαρμογές του εκπαιδευτικού 
υλικού, τις στάσεις των εκπαιδευτών και τις μεθόδους για 
την αξιολόγηση και την ικανοποίηση των ειδικότερων 
εκπαιδευτικών αναγκών των εκπαιδευομένων με οπτική 
αναπηρία. Η παράδοση του θεωρητικού πλαισίου αφορά 
σετρία ηλικιακά φάσματα, παιδιά- εφήβους-ενήλικες και 
διαφοροποιείται αναλόγως. Η βιβλιογραφία που χρησι¬ 
μοποιείται αντλείται από τα πλέον σύγχρονα άρθρα της 
διεθνούς βιβλιογραφίας. Στο τέλος του εξαμήνου η αξιο¬ 
λόγηση των μεταπτυχιακών φοιτητών πραγματοποιείται 
μέσω της παράδοσης γραπτών εργασιών. 

Μάθημα: Σύγχρονες ερευνητικές προσεγγίσεις στις 
νευροεπικοινωνιακές διαταραχές και αποκατάσταση (ΥΕ) 

Το μάθημα αφορά φοιτητές που ενδιαφέρονται για 
ερευνητικές προσεγγίσεις (ποιοτικές και ποσοτικές) σε 
θέματα νευροεπικοινωνιακών διαταραχών. Θα δοθούν 
κατευθύνσεις σχετικά με το πώς θα πρέπει κανείς να 

βρίσκει, να διαβάζει, να αναλύει και να αξιολογεί επι¬ 
στημονικές εργασίες και δημοσιεύσεις στον τομέα αυτό. 
Φοιτητές που ενδιαφέρονται να ασχοληθούν κλινικά 
και ερευνητικά με τις νευροεπικοινωνιακές διαταραχές 
και την αποκατάσταση τους θα διδαχθούν τις βασικές 
επιστημονικές αρχές και θα αποκτήσουν κατάλληλο 
υπόβαθρο συνδέοντας σύγχρονες ερευνητικές τάσεις/ 
αποτελέσματα με την κλινική πρακτική. Το μάθημα 
περιλαμβάνει ξεχωριστές εργασίες για κάθε φοιτητή/ 
τρία ή ομάδα δύο φοιτητών, τις οποίες θα χρειαστεί να 
μελετήσουν/ κατανοήσουν και να παρουσιάσουν στην 
τάξη. Μέρος του μαθήματος γίνεται με διαλέξεις πάνω 
στους ορισμούς και τα είδη των νευροεπικοινωνιακών 
διαταραχών και στις διάφορες σύγχρονες ερευνητικές 
προσεγγίσεις για την αποκατάσταση τους. Στη συνέχεια, 
οι φοιτητές θα επιλέγουν ένα άρθρο από την προτεινό- 
μενη βιβλιογραφία του μαθήματος και έχουν 2 βδομάδες 
να το μελετήσουν και να το παρουσιάσουν στην τάξη. 

Μάθημα: Παιδαγωγική Χρήση της Υποστηρικτικής 
Τεχνολογίας στην Ειδική Αγωγή (ΥΕ) 

Το μάθημα διαρθρώνεται γύρω από δύο βασικούς 
άξονες: α) τη χρήση της Υποστηρικτικής Τεχνολογίας 
στην εκπαίδευση των ατόμων με αναπηρία υπό το πρί¬ 
σμα κατάλληλων παιδαγωγικών πρακτικών και β) τη 
συμβολή της Τεχνολογίας στη γνωστική ανάπτυξη των 
ατόμων με αναπηρία. Στο πλαίσιο του μαθήματος οι 
φοιτητές εντρυφούν στον τρόπο - τις μεθόδους και τις 
στρατηγικές - χρήσης της Υποστηρικτικής Τεχνολογίας 
στην εκπαίδευση των ατόμων με αναπηρία και ειδικές 
εκπαιδευτικές ανάγκες με στόχο την ανάπτυξη δεξιοτή¬ 
των και τη γνωστική τους εξέλιξη. Τόσο για την ανάπτυξη 
δεξιοτήτων όσο και για τη γνωστική εξέλιξη γίνεται: α) 
συνοπτική παρουσίαση του πεδίου σε θεωρητικό επί¬ 
πεδο - μέσα Υποστηρικτικής Τεχνολογίας, θεωρίες μά¬ 
θησης και παιδαγωγικές πρακτικές ενσωμάτωσης της 
Τεχνολογίας και της Υποστηρικτικής Τεχνολογίας στην 
ειδική αγωγή και εκπαίδευση, ευθυγράμμιση του Ανα¬ 
λυτικού Προγράμματος Σπουδών στην ειδική αγωγή 
και της χρήση της (Υποστηρικτικής) Τεχνολογίας στην 
εκπαίδευση, β) αναλυτική παρουσίαση των σχετικών 
ερευνητικών δεδομένων και γ) αξιολόγηση των πορι¬ 
σμάτων που έχουν προκύψει από σημαίνουσες μελέτες 
ως προς τη δυνατότητα πρακτικής εφαρμογής των σε εκ¬ 
παιδευτικά πλαίσια. Ως εκ τούτου, οι φοιτητές εισάγονται 
στη μελέτη και κριτική θεώρηση βασικών ερευνών που 
αφορούν στη χρήση της (Υποστηρικτικής) Τεχνολογίας 
στην ειδική αγωγή. Στο τέλος του εξαμήνου οι φοιτητές 
καλούνται να παρουσιάσουν την εργασία τους, η οποία 
βασίζεται κατεξοχήν στην ανασκόπηση της διεθνούς 
αρθρογραφίας σε θέματα χρήσης της τεχνολογίας στους 
κόλπους της ειδικής αγωγής και εκπαίδευσης. 

5. Οποιαδήποτε τροποποίηση που αφορά στα μαθή¬ 
ματα (π.χ. τίτλος, περιεχόμενο, ιδιότητα, εξάμηνο διδα¬ 
σκαλίας) γίνεται με αποφάσεις των οργάνων διοίκησης 
του ΠΜΣ και θα περιλαμβάνεται στον κανονισμό του 
Προγράμματος Μεταπτυχιακών Σπουδών. 

6. Τα μαθήματα θα διεξάγονται με πρότυπες μορφές 
εκπαίδευσης που συνδυάζουν: α) Διά ζώσης μαθήματα, 
εργαστήρια και σεμινάρια και β) εξ αποστάσεως μαθή¬ 
ματα, με τη χρήση σύγχρονων και ασύγχρονων μεθό¬ 
δων διδασκαλίας- μέσω ηλεκτρονικήςπλατφόρμαςτου 
Πανεπιστημίου Μακεδονίας - που δεν θα ξεπερνούν το 
35% του συνόλου των μαθημάτων, όπως ορίζεται στον 
ν. 4485/2017, άρθρο 30, παράγραφος 3. 


7. Ο αριθμός μεταπτυχιακών φοιτητών ανά διδάσκο¬ 
ντα προκύπτει από το σύνολο των μεταπτυχιακών φοιτη¬ 
τών στα Π.Μ.Σ. του Τμήματος Διά του αριθμού των διδα¬ 
σκόντων (ο αριθμός των οποίων καθορίζεται σε ετήσια 
βάση, καθώς σύμφωνα με το άρθρο 12 του παρόντος 
Κανονισμού ο αριθμός αυτών δύναται να μεταβάλλεται 
ανάλογα με τις διδακτικές ανάγκες του Π.Μ.Σ. του Τμή¬ 
ματος). Σημειώνεται ότι για τη διασφάλιση της ποιότη¬ 
τας των μεταπτυχιακών σπουδών ο μέγιστος αριθμός 
μεταπτυχιακών φοιτητών ανά διδάσκοντα βρίσκεται σε 
λειτουργική ακολουθία με το μέγιστο αριθμό των προ¬ 
πτυχιακών φοιτητών του Τμήματος Εκπαιδευτικής και 
Κοινωνικής Πολιτικής ανά διδάσκοντα. 

Άρθρο 15 

Διδασκαλία και Φοίτηση 

Το Πρόγραμμα Μεταπτυχιακών Σπουδών συμβαδίζει 
με το Πρόγραμμα Προπτυχιακών Σπουδών, όσον αφορά 
στην έναρξη και λήξη του ακαδημαϊκού έτους. 

Συνήθωςτα μαθήματα του χειμερινού εξαμήνου αρχί¬ 
ζουν την 1 η Οκτωβρίου και λήγουν την 31 η Ιανουάριου. 
Τα μαθήματα του εαρινού εξαμήνου αρχίζουν την 20η 
Φεβρουάριου και λήγουν την 15η Ιουνίου. Ειδικά για 
το πρώτο έτος τα μαθήματα του χειμερινού εξαμήνου 
αρχίζουν την 10η Οκτωβρίου και λήγουν την 31 η Ιανου¬ 
άριου. Με απόφαση της συνέλευσης του τμήματος, σε 
εξαιρετικές περιπτώσεις, οι ημερομηνίες αυτές μπορούν 
να τροποποιηθούν. 

Κάθε εξάμηνο περιλαμβάνει απαραίτητα δεκατρείς 
(13) εβδομάδες διδασκαλίας. Η αναπλήρωση μαθημά¬ 
των, όταν προκύψει ανάγκη, είναι επιβεβλημένη. Σε δια¬ 
φορετική περίπτωση, η διδασκαλία του συγκεκριμένου 
μαθήματος πρέπει να επαναληφθεί σε επόμενο εξάμηνο. 

Η παρακολούθηση και η ενεργός συμμετοχή των 
φοιτητών σε όλα τα μαθήματα του ΠΜΣ, είναι υποχρε¬ 
ωτική. Μεταπτυχιακός φοιτητής που παρακολούθησε 
ελλιπώς κάποιο μάθημα, κάνοντας περισσότερες από 
δύο (2) απουσίες, θεωρείται αποτυχών στο μάθημα και 
υποχρεούται να επαναλάβει την παρακολούθηση του 
μαθήματος και την εξέταση του το επόμενο εξάμηνο που 
θα διδαχθεί το μάθημα. Στην περίπτωση σοβαρού λόγου 
υπάρχει η δυνατότητα δικαιολογημένων απουσιών μέ¬ 
χρι 2 πέραν των δύο αδικαιολόγητων. Ο σοβαρός λόγος 
αφορά σε σοβαρό θέμα υγείας, που βεβαιώνεται από 
αρμόδιο κρατικό φορέα ή από γιατρό συμβεβλημένο 
με τον ΕΟΠΥΥ, ή για οποιοδήττοτε άλλο σοβαρό λόγο 
που αποφασίζει η συντονιστική επιτροπή Ο φοιτητής 
που κάνει χρήση της δυνατότητας αυτής συμπληρώνει 
σχετική υπεύθυνη δήλωση στη Γραμματεία του ΠΜΣ. 

Τέλος, όλα τα μαθήματα και όλοι οι διδάσκοντες και των 
δύο ειδικεύσεων του Π.Μ.Σ. υποβάλλονται σε διαδικασία 
αξιολόγησης εκ μέρους των μεταπτυχιακών φοιτητών 
μέσω συμπλήρωσης ερωτηματολογίων (ηλεκτρονικώς ή 
Διά ζώσης) που διανέμονται απάτη μονάδα διασφάλισης 
ποιότητας του Πανεπιστημίου στα πρότυπα της ΑΔΙΠ. 

Άρθρο 16 

Αξιολόγηση μεταπτυχιακών φοιτητών 

Η αξιολόγηση των μεταπτυχιακών φοιτητών σε κάθε 
μάθημα γίνεται με τρόπο που ο διδάσκων κρίνει καταλ¬ 
ληλότερο για τον έλεγχο της επίδοσης των φοιτητών. 

Η βαθμολογία των μεταπτυχιακών φοιτητών γίνεται 
με το ίδιο σύστημα που ισχύει για τους φοιτητές του 

προπτυχιακού κύκλου σπουδών: ελάχιστη βαθμολογία 
το μηδέν (0), βάση το πέντε (5) και άριστα το δέκα (10). 

Οι εξετάσεις πραγματοποιούνται στο τέλος κάθε εξα¬ 
μήνου. Ως περίοδοι εξετάσεων ορίζονται συνήθως τα 
χρονικά διαστήματα από 1-15 Φεβρουάριου για το χει¬ 
μερινό και από 16-30 Ιουνίου για το εαρινό εξάμηνο. Με 
απόφαση της συνέλευσηςτου τμήματος, σε εξαιρετικές 
περιπτώσεις, οι ημερομηνίες αυτές μπορούν να τροπο¬ 
ποιηθούν. 

Αν κάποιος φοιτητής/τρια αδυνατεί να προσέλθει, για 
πολύ σοβαρούς λόγους, σε εξέταση κάποιου μαθήματος 
στο τέλος του εξαμήνου υποβάλλει αίτηση στη συνέλευ¬ 
ση του τμήματος για τη δυνατότητα επανεξέτασης του 
στο συγκεκριμένο μάθημα. 

Αν κάποιος φοιτητής/τρια αποτύχει σε εξέταση μα¬ 
θήματος, οφείλει να επαναλάβει τη φοίτηση και τις 
εξετάσεις στο οφειλόμενο μάθημα στο επόμενο έτος 
σπουδών. Αν ο μεταπτυχιακός φοιτητής αποτύχει στην 
εξέταση μαθήματος ή μαθημάτων, ούτως ώστε σύμφω¬ 
να με όσα ορίζονται στον Κανονισμό Μεταπτυχιακών 
Σπουδών θεωρείται ότι δεν έχει ολοκληρώσει επιτυχώς 
το πρόγραμμα, εξετάζεται, ύστερα από αίτηση του, από 
τριμελή επιτροπή μελών Δ.Ε.Π. της Σχολής, οι οποίοι 
έχουν το ίδιο ή συναφές γνωστικό αντικείμενο με το 
εξεταζόμενο μάθημα και ορίζονται από τη Συνέλευση 
του Τμήματος. Από την επιτροπή εξαιρείται ο υπεύθυνος 
της εξέτασης διδάσκων (Ν. 4485/2017, άρθ. 34, παρ. 6) 

Άρθρο 17 

Μεταπτυχιακή Διπλωματική Εργασία 

Η συντονιστική επιτροπή ύστερα από αίτηση του 
υποψηφίου, στην οποία αναγράφεται ο προτεινόμενος 
τίτλος της διπλωματικής εργασίας, ο προτεινόμενος επι- 
βλέπων και επισυνάπτεται περίληψη της προτεινόμενης 
εργασίας, ορίζει τον επιβλέποντα αυτής και συγκροτεί 
την τριμελή εξεταστική επιτροπή για την έγκριση της ερ¬ 
γασίας, ένα από τα μέλη της οποίας είναι και ο επιβλέπων. 
Το θέμα της εργασίας πρέπει να εμπίπτει στο γνωστικό 
πεδίο της συγκεκριμένης ειδίκευσης. 

Η περίληψη περιλαμβάνει τα εξής: 

• τον προτεινόμενο τίτλο της διπλωματικής εργασίας 
(για πιθανή αλλαγή στον τίτλο υποβάλλεται σχετικό αίτη¬ 
μα στη συντονιστική επιτροπή του ΠΜΣ τουΤμήματος) 

• συνοπτική περιγραφή του αντικειμένου και αναγκαι¬ 
ότητα για τη διερεύνηση του 

• σκοπός, ερευνητικοί στόχοι ή/και βασικοί άξονες του 
θέματος 

• σύντομη τεκμηρίωση του θέματος με βάση την ελ¬ 
ληνική και διεθνή βιβλιογραφία. 

• σχεδιασμός της ερευνητικής μεθοδολογίας 

• εκπαιδευτικές επιπτώσεις/ εφαρμογές 

Η αίτηση για την εκπόνηση της διπλωματικής κατατί¬ 
θεται στο τέλος του Γ' εξαμήνου σπουδών, εντός προθε¬ 
σμίας που ανακοινώνεται από τη Γραμματεία του Π.Μ.Σ. 
Την αίτηση υποχρεούνται να υποβάλουν όλοι οι φοιτητές 
και να ξεκινήσουν την εκπόνηση της Διπλωματικής Ερ¬ 
γασίας (Μ.Δ.Ε.) από το Δ εξάμηνο της φοίτησης τους και 
εφόσον έχουν ολοκληρώσει την επιτυχή παρακολούθη¬ 
ση των δύο πρώτων εξαμήνων. 

Για να εγκριθεί η εργασία ο φοιτητής οφείλει να την 
υποστηρίξει ενώπιον της εξεταστικής επιτροπής και εφό¬ 
σον έχει ολοκληρώσει επιτυχώς τις εξετάσεις σε όλα τα 
μαθήματα. 


Τα μέλη της επιτροπής πρέπει να έχουν την ίδια ή συ¬ 
ναφή επιστημονική ειδικότητα μετο γνωστικό αντικείμε¬ 
νο της υπό εκπόνηση μεταπτυχιακής εργασίας. Ο επιβλέ- 
πων Καθηγητής έχει την ευθύνη της παρακολούθησης 
της πορείας της Μ.Δ.Ε. και του ελέγχου της πορείας της 
Μ.Δ.Ε. του μεταπτυχιακού φοιτητή. 

Οι παρουσιάσεις των μεταπτυχιακών εργασιών ορί¬ 
ζονται από τη συντονιστική επιτροπή σε τρεις τακτές 
χρονικές περιόδους, στην αρχή, στο μέσο και στο τέλος 
του διδακτικού έτους, κατά προτίμηση στους μήνες Σε¬ 
πτέμβριο, Φεβρουάριο και Ιούνιο. 

Η εκπόνηση της μεταπτυχιακής εργασίας ξεκινά με την 
έναρξη του τέταρτου εξαμήνου σπουδών. Ο μεταπτυχι¬ 
ακός φοιτητής έχει τη δυνατότητα να την ολοκληρώσει 
μέχρι το τέλος του έκτου εξαμήνου των σπουδών του. 

Η μεταπτυχιακή εργασία κατατίθεται πριν τη λήξη του 
έκτου εξαμήνου στην τριμελή επιτροπή, η οποία είτε 
α. αποφαίνεται ότι η εργασία έχει ολοκληρωθεί επι- 
τυχώς και ορίζεται η ημερομηνία της δημόσιας πα¬ 
ρουσίασης της. Η δημόσια παρουσίαση της εργασίας 
πραγματοποιείται, εφόσον ο φοιτητής έχει περατώσει 
επιτυχώς τις εξετάσεις σε όλα τα μαθήματα, και διαρκεί 
30 λεπτά της ώρας, εκ των οποίων τα 20 διατίθενται για 
την παρουσίαση και τα 10 για τη συζήτηση, 
β. αποφαίνεται ότι η μεταπτυχιακή εργασία δεν εί¬ 
ναι ικανοποιητική, και τότε μπορεί να ζητήσει από το 
μεταπτυχιακό φοιτητή να προβεί στις απαραίτητες 
διορθώσεις και βελτιώσεις της εργασίας σύμφωνα με τις 
υποδείξεις της τριμελούς Επιτροπής και να την υποβάλει 
εκ νέου μέσα σε χρονικό διάστημα 30 ημερών, 
γ. απορρίπτει την εργασία και ενημερώνει το Διευ¬ 
θυντή του Π.Μ.Σ.. Σε αυτή την περίπτωση, ο φοιτητής 
οφείλει να υποβάλει εκ νέου αίτηση προς τη συντονι¬ 
στική επιτροπή, η οποία θα αποφασίσει για την τριμελή 
επιτροπή και θα του δώσει το δικαίωμα να ξεκινήσει την 
εκπόνηση της νέας Μ.Δ.Ε.. Συγχρόνως, ο μεταπτυχιακός 
φοιτητής θα πρέπει να αιτηθεί από τη συνέλευση του 
Τμήματος παράταση του χρόνου παράδοσης της εργα¬ 
σίας του, η οποία δε θα υπερβαίνει το ένα εξάμηνο και 
το συνολικό διάστημα φοίτησης των τριών ετών. 

Άρθρο 18 

Απονομή του Μεταπτυχιακού Τίτλου 

Στους μεταπτυχιακούς φοιτητές που περάτωσαν με 
επιτυχία τις υποχρεώσεις φοίτησης, εξετάσεων και υπο¬ 
στήριξης της μεταπτυχιακής εργασίας, οι οποίες προβλέ- 
πονται από την κείμενη νομοθεσία και τον παρόντα Κα¬ 
νονισμό απονέμεται Δίπλωμα Μεταπτυχιακών Σπουδών 
(Δ.Μ.Σ.) σε μία από τις δύο ειδικεύσεις σπουδών: α) «Διά 
Βίου Μάθηση - Μθϊϊθγ οί Αγϊ5 ίη ΕίίθΙοης Εθ3Γπίπ9» και 
β) «Ειδική Αγωγή - Μ35ϊθγ οί ΑιΤ5 ίη δροείθΙ Εόυεθΐίοη». 

Για την απονομή του μεταπτυχιακού τίτλου για την 
ειδίκευση «Διά βίου Μάθηση» πιστώνονται τα μαθήματα 
και η Μ.Δ.Ε. ως εξής: 7 Υποχρεωτικά μαθήματα (Υ) =70 
Ε(ΙΤ5,3 Υποχρεωτικά κατ’ επιλογήν μαθήματα (ΥΕ) =30 
Ε(ΙΤ5, και Μ.Δ.Ε =20 Ε<ΖΤ5. 

Για την απονομή του μεταπτυχιακού τίτλου για την 
Κατεύθυνση «Ειδική Αγωγή» πιστώνονται τα μαθήματα 
και η Μ.Δ.Ε. ως εξής: 4 Υποχρεωτικά μαθήματα (Υ) = 40 
Ε(ΙΤ5,3 Υποχρεωτικά κατ’ επιλογήν μαθήματα (ΥΕ) =30 
Ε(ΙΤ5, Πρακτική Άσκηση=20 Ε(ΙΤ5 και Μ.Δ.Ε =30 Ε(ΙΤ5. 

Ο τελικός βαθμός πτυχίου προκύπτει από το άθροισμα 
γινομένων συντελεστή επί βαθμό διά άθροισμα συντε¬ 
λεστών. 

Ο συντελεστής βαθμολογίας κάθε μαθήματος προ¬ 
κύπτει από τον αριθμό πιστωτικών μονάδων (Ε(ΙΤ5) του 
μαθήματος. 

Ο μεταπτυχιακός φοιτητής υποχρεούται να καταθέσει 
αντίτυπο της μεταπτυχιακής εργασίας σε ψηφιακή και 
έντυπη μορφή στην τριμελή επιτροπή, στη Γραμματεία 
του Π.Μ.Σ. και στη βιβλιοθήκη του Πανεπιστημίου, κα¬ 
θώς και να μεριμνήσει για την ανάρτηση της σε ψηφιακή 
μορφή στην ΨΗΦΙΔΑ του Πανεπιστημίου Μακεδονίας. 

Όταν ο μεταπτυχιακός φοιτητής έχει εκπληρώσει όλες 
τις παραπάνω υποχρεώσεις, απευθύνεται στη Γραμμα¬ 
τεία, για να ενημερωθεί και να δηλώσει τη συμμετοχή του 
στην επικείμενη τελετή αποφοίτησης. Η απονομή του 
Δ.Μ.Σ. γίνεται σε δημόσια τελετή ορκωμοσίας, μετά από 
πρόσκληση του Διευθυντή, παρουσία του πρύτανη ή του 
αρμόδιου αναπληρωτή Πρύτανη και προσκεκλημένων. 
Το Δ.Μ.Σ. αναφέρει τον α/α, την ημερομηνία απονομής, 
τον τίτλο του Τμήματος, της Σχολής και του Ιδρύματος, 
τον τίτλο του Προγράμματος κα την ειδίκευση. Αναφέρει, 
επίσης, το ονοματεπώνυμο, το πατρώνυμο και τον τόπο 
καταγωγής του αποφοίτου και υπογράφεται με εντολή 
Πρύτανη από τον Προϊστάμενο Διεύθυνσης Ακαδημαϊ¬ 
κών Θεμάτων. Στον απόφοιτο του ΠΜΣ μπορεί να χορη¬ 
γείται, πριν από την απονομή, βεβαίωση ότι έχει περατώ¬ 
σει επιτυχώς την παρακολούθηση του Προγράμματος. 
Στο Δ.Μ.Σ. επισυνάπτεται Παράρτημα Διπλώματος στην 
ελληνική και αγγλική γλώσσα σύμφωνα με τις ρυθμίσεις 
του άρθρου 15 του Ν. 3374/2005 όπως ισχύει. 

Άρθρο 19 

Φοίτηση των Μεταπτυχιακών Φοιτητών με αναπη¬ 
ρία ή/και ειδικές εκπαιδευτικές ανάγκες (ΜΦμεΑ) 

Για τους μεταπτυχιακούς φοιτητές με αναπηρία ή/και 
ειδικές εκπαιδευτικές ανάγκες θα πρέπει να διασφαλίζο¬ 
νται οι συνθήκες πρόσβασης και φοίτησης στο Πρόγραμ¬ 
μα Μεταπτυχιακών Σπουδών και να δίνονται οι ευκαιρίες 
για ισότιμη συμμετοχή στη μαθησιακή διαδικασία και 
στις εξετάσεις. 

Για τη φοίτηση και την εξέταση των ΜΦμεΑ, οι διευ¬ 
κολύνσεις αφορούν σε ειδικές ρυθμίσεις, διευθετήσεις 
ή προσαρμογές, ανάλογα με το είδος της αναπηρίας 
και τους «περιορισμούς» που αυτή συνεπάγεται, για την 
απρόσκοπτη συμμετοχή των ΜΦμεΑ στα μαθήματα και 
στις εξετάσεις και δεν έχουν σκοπό να επέμβουν στην 
εκπαιδευτική διαδικασία ή να επηρεάσουν την ακαδη¬ 
μαϊκή ελευθερία του διδάσκοντα. 

Ο ΜΦμεΑ επικοινωνεί με τον καθηγητή του κάθε μα¬ 
θήματος και τον ενημερώνει σχετικά με το δικαίωμα του 
να συμμετέχει στο μάθημα και να εξετασθεί ανάλογα με 
τις ανάγκες του και σύμφωνα με τις σχετικές προβλέψεις 
του Νόμου. Η εξέταση ενός μαθήματος για ΜΦμεΑ γίνε¬ 
ται γραπτά ή προφορικά, σε προσβασιμη μορφή, όπως 
ακριβώς και των υπολοίπων φοιτητών σε αυτό το μάθη¬ 
μα, την ίδια ημέρα και στα ίδια θέματα. Στις περιπτώσεις 
που επιλεγεί η προφορική εξέταση ΜΦμεΑ σε μάθημα, 
το οποίο εξετάζεται γραπτά για τους υπόλοιπους φοιτη¬ 
τές, θα πρέπει να διασφαλίζεται η αντικειμενικότητα της 
εξέτασης και της βαθμολόγησης. 


Οι παραπάνω τρόποι αξιολόγησης και υποστήριξης 
του ΜΦμεΑ λαμβάνονται υπόψη κατά την εκπόνηση και 
την παρουσίαση της μεταπτυχιακής εργασίας του κατά 
περίπτωση. 

Άρθρο 20 

Αναστολή Φοίτησης 

Η Συνέλευση του Τμήματος, μετά από αιτιολογημέ¬ 
νη εισήγηση της συντονιστικής επιτροπής, μπορεί να 
αποφασίσει την αναστολή φοίτησης, όταν συντρέχουν 
ειδικοί λόγοι που καθιστούν αδύνατη τη φοίτηση του 
μεταπτυχιακού φοιτητή. Η αναστολή φοίτησης δεν μπο¬ 
ρεί να υπερβαίνει συνολικά το χρονικό διάστημα των 
δύο συνεχόμενων εξαμήνων ούτε να είναι μικρότερης 
διάρκειας από ένα εξάμηνο. Τα εξάμηνα αναστολής δεν 
προσμετρωνται στηνπροβλεπόμενη ανώτατη διάρκεια 
κανονικής φοίτησης. 

Ο μεταπτυχιακός φοιτητής, ο οποίος λαμβάνει αναστο¬ 
λή φοίτησης, είναι υποχρεωμένος να παρακολουθήσει 
όλα τα μαθήματα, τα εργαστήρια, τα σεμινάρια κλπ. του 
Π.Μ.Σ., στα οποία δεν έχει αξιολογηθεί επιτυχώς πριν από 
την αναστολή της φοίτησης. 

Οι μεταπτυχιακοί φοιτητές, οι οποίοι λαμβάνουν εκ¬ 
παιδευτική άδεια από το Υπουργείο Εθνικής Παιδείας 
και Θρησκευμάτων ή από άλλον δημόσιο φορέα δεν 
δικαιούνται αναστολή φοίτησης. 

Άρθρο 21 

Λογοκλοπή - Πειθαρχική Δίωξη 

Η λογοκλοπή, δεδομένου ότι αποτελεί παράπτωμα 
κατά της ακαδημαϊκής κοινότητας και παράβαση του 
κώδικα ακαδημαϊκής δεοντολογίας και συμπεριφοράς 
του μεταπτυχιακού φοιτητή, υπόκειται σε ποινές που ορί¬ 
ζονται από την εκάστοτε νομοθεσία, τον Κανονισμό του 
Μεταπτυχιακού Προγράμματος Σπουδών και τις άλλες 
διατάξεις του Πανεπιστημίου. Ως λογοκλοπή ορίζεται η 
οικειοποίηση των ιδεών ή της εργασίας άλλου προσώ¬ 
που, μέρους ή όλου αυτής, είτε εκούσια είτε ακούσια, 
δίχως την απαραίτητη γνωστοποίηση ή αναφορά στο 
πρόσωπο που παρήγαγε την εργασία αυτή. 

Η λογοκλοπή αναφέρεται σε πρωτότυπο υλικό το 
οποίο μπορεί να προέρχεται από δημοσιευμένες ή 
αδημοσίευτες πηγές όπως βιβλία, επιστημονικά άρθρα, 
ιστοσελίδες διαδικτύου, πανεπιστημιακές σημειώσεις 
διδασκόντων, καθώς επίσης και από πτυχιακές και με¬ 
ταπτυχιακές εργασίες, διδακτορικές διατριβές ή άλλες 
εργασίες που έχουν εκπονηθεί από τρίτα πρόσωπα ή 
είναι προϊόν πώλησης. Οι πράξεις λογοκλοπής αφορούν 
την αντιγραφή λέξη προς λέξη, την παράφραση κειμένου 
μικρής ή μεγάλης έκτασης σε βαθμό που να παρουσι¬ 
άζει μεγάλες ομοιότητες με το πρωτότυπο υλικό, την 
περιληπτική ή συνοπτική αποτύπωση υλικού, την αντι¬ 
γραφή πινάκων, γραφημάτων, στατιστικών δεδομένων, 
εικόνων, ιδεών καθώς και την οικειοποίηση ή αντιγραφή 
κάθε είδους υλικού (προφορικές ανακοινώσεις, δείγματα 
τέχνης) που καθιστά εργασία ή πνευματικό έργο ενός 
άλλου προσώπου χωρίς την αρμόζουσα αναφορά στο 
πρόσωπο το οποίο παρήγαγε αρχικά τα παραπάνω ανα- 
φερθέντα. Επιπλέον, η λογοκλοπή μπορεί να αναφέρεται 

στη μετάφραση υλικού, η οποία είναι προϊόν εργασίας 
ενός άλλου προσώπου χωρίς την αρμόζουσα αναφο¬ 
ρά στο πρόσωπο αυτό (ήΐΐρ://ρΐΌνο$ΐχοη<:οιτΙί3Χ3/ 
3ς3άθΐηίαηΐθ9Πΐγ/ρΐ39ί3Π5ΐη/). 

Λογοκλοπή επίσης αποτελεί: 

• η σύνθεση μερών εργασίας άλλων προσώπων σε ένα 
νέο σύνολο χωρίς την αρμόζουσα αναφορά 

• η παρουσίαση ή υποβολή εργασίας ως προϊόν ιδίου 
προσώπου, ενώ αυτή αποτελεί μέρος ομαδικής προσπά¬ 
θειας 

• ο αναδιπλασιασμός εργασίας, δηλαδή η υποβολή ερ¬ 
γασίας προς αξιολόγηση σε ένα μάθημα ενώ αυτή η ερ¬ 
γασία είχε υποβληθεί και βαθμολογηθεί σε άλλο μάθημα 

• η προφορική ανακοίνωση, περιεχόμενα της οποίας 
αποτελούν προϊόν εργασίας, πόνημα ή ιδέες άλλου προ¬ 
σώπου χωρίς την αρμόζουσα αναφορά στο πρόσωπο 
αυτό, δηλ. στην πρωτότυπη πηγή 

Η λογοκλοπή ως παράπτωμα δεν αναιρείται ακόμη 
και σε περίπτωση που έγινε χωρίς πρόθεση ή με έλλειψη 
επίγνωσης των κανόνων που διέπουν την ακαδημαϊκή 
δεοντολογία ή και σε περιπτώσεις που το ίδιο το άτομο, 
στο οποίο αποδίδεται η πρωτότυπη εργασία, επιτρέψει 
να χρησιμοποιηθεί η εργασία του χωρίς την αρμόζουσα 
αναφορά του ιδίου, δηλαδή της πρωτότυπης πηγής. Σε 
αυτή την περίπτωση, μάλιστα, τιμωρείται και ο/η φοιτη- 
τής/τρια που επέτρεψε να οικειοποιηθεί η εργασία του/ 
της από άλλον/η φοιτητή/τρια. 

Η λογοκλοπή συνιστά παράπτωμα σε κάθε περίπτωση 
και υπόκειται σε ελεγκτική διαδικασία με επιβολή δυσμε¬ 
νών διοικητικών μέτρων και πειθαρχικών ποινών, ακόμη 
και αν διαπιστωθεί μετά την αποφοίτηση του φοιτητή. 

Σε κάθε περίπτωση, όλοι οι φοιτητές, κατά την εγγρα¬ 
φή τους στο πρόγραμμα Μεταπτυχιακών Σπουδών, είναι 
υποχρεωμένοι να λαμβάνουν γνώση και να υπογράφουν 
το Συμβόλαιο Τιμής με το οποίο δεσμεύονται ότι έχουν 
διαβάσει και αποδέχονται όλα τα άρθρα του Κανονισμού 
Λειτουργίας του Π.Μ.Σ. (βλ. Παράρτημα Α). Οι μεταπτυ¬ 
χιακοί φοιτητές είναι επίσης υποχρεωμένοι, πριν τη τε¬ 
λική υποβολή της Μ.Δ.Ε., να υπογράψουν την Υπεύθυνη 
Δήλωση σύμφωνα με την οποία δεσμεύονται ότι αυτή 
αποτελεί αποκλειστικά προϊόν προσωπικής εργασίας 
και όχι μερικής ή ολικής λογοκλοπής (βλ. Παράρτημα Β). 

Αν ο διδάσκων αντιληφθεί ότι κάποιος μεταπτυχιακός 
φοιτητής διέπραξε λογοκλοπή στην εργασία κάποιου 
μαθήματος, οφείλει να καλέσει το φοιτητή σε συνάντηση 
εντός 48 ωρών και να τον ενημερώσει ότι μηδενίζει την 
εργασία του, την οποία πρέπει να εκπονήσει εκ νέου. 

Αν η λογοκλοπή διαπράχθηκε στη Μ.Δ.Ε., τότε ο επι- 
βλέπων καθηγητής καταθέτει το συμπληρωμένο έντυπο 
για αντιγραφή/λογοκλοπή στο Διευθυντή του Π.Μ.Σ. και 
στον ΠρόεδροτουΤμήματος (βλ. Παράρτημα Γ).Το θέμα 
παραπέμπεται για συζήτηση στη συνέλευση τουΤμήμα¬ 
τος. Η συνέλευση του τμήματος διατηρεί το δικαίωμα να 
καλέσει το φοιτητή σε ακρόαση και να αποφασίσει επ' 
αυτού. Αν η συνέλευση του τμήματος αποφασίσει ότι 
ο φοιτητής διέπραξε λογοκλοπή, αποφασίζει ως προς 
την ποινή. Η ποινή μπορεί να είναι έως και αφαίρεση 
του αντίστοιχου πτυχίου και η οριστική αποβολή του 
φοιτητή από το πρόγραμμα σπουδών. 


Άρθρο 22 

Διάρκεια λειτουργίας του Π.Μ.Σ. 

Το ΠΜΣ θα λειτουργήσει μέχρι καιτο ακαδημαϊκό έτος 
2024-2025, σύμφωνα με τις διατάξεις της παρ. 8 του άρ¬ 
θρου 32 του ν. 4485/2017. 

Άρθρο 23 

Υλικοτεχνική υποδομή 

Το Τμήμα Εκπαιδευτικής και Κοινωνικής Πολιτικής 
αλλά και το Πανεπιστήμιο Μακεδονίας εν γένει διαθέ¬ 
τει την κατάλληλη κτιριακή υποδομή, την κατάλληλη 
υποδομή βιβλιοθήκης και τον απαραίτητο εξοπλισμό 
τόσο σε οπτικοακουστικά μέσα όσο και σε ηλεκτρονι¬ 
κούς υπολογιστές για την απρόσκοπτη διεξαγωγή του 
προγράμματος. 

Άρθρο 24 

Κόστος λειτουργίας 

Η φοίτηση στο Πρόγραμμα Μεταπτυχιακών σπουδών 
είναι δωρεάν. 

Το ετήσιο κόστος λειτουργίας του Προγράμματος που 
αφορά στις λειτουργικές δαπάνες αναλύεται στις ακό¬ 
λουθες κατηγορίες δαπανών: 


Κατηγορία Δαπάνης 

Κόστος σε € 

Δαπάνες εξοπλισμού και δαπάνες 
λογισμικού 

1.500 € 

Δαπάνες υποτροφιών φοιτητών 

1.000 € 

Δαπάνες για αναλώσιμα 

500 € 

Δαπάνες μετακινήσεων διδασκόντων 

1.500 € 

Δαπάνες μετακινήσεων φοιτητών για 
εκπαιδευτικούς σκοπούς 

1.500 € 

Αμοιβές διδασκαλίας τακτικού 
προσωπικού των ΑΕΙ και ερευνητικών 
κέντρων - ινστιτούτων 

2.000 € 

Αμοιβές έκτακτου διδακτικού προσω¬ 
πικού 

2.000 € 

Αμοιβές διδασκαλίας προσωπικού της 
παρ.5 του άρθρου 36 του ν. 4485/2017 

2.000 € 

Αμοιβές διοικητικής και τεχνικής υπο¬ 
στήριξης 

1.000 € 

Λοιπές δαπάνες, όπως ιδίως έξοδα 
δημοσιότητας-προβολής, αγοράς 
εκπαιδευτικού υλικού, οργάνωσης 
συνεδρίου, δαπάνες εργασιών πεδίου 

2.000 € 

Σύνολο 

15.000 € 


Το κόστος λειτουργίας του ΠΜΣ θα καλυφθεί από τον 
προϋπολογισμό του Τμήματος ή και από άλλες πηγές 
όπως χορηγίες, δωρεές, ερευνητικά προγράμματα κ.λπ. 


Άρθρο 25 

Τροποποιήσεις του Κανονισμού 

Οι διατάξεις του Κανονισμού μπορούν να τροποποιού¬ 
νται με απόφαση της Συνέλευσης, κατόπιν εισηγήσεως 
της συντονιστικής επιτροπής του Π.Μ.Σ., η οποία εγκρί- 
νεται από τη Σύγκλητο. 

















39166 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3096/31.07.2018 


ΠΑΡΑΡΤΗΜΑ Α 



ΣΧΟΛΗ ΚΟΙΝΩΝΙΚΩΝ, ΑΝΘΡΩΠΙΣΤΙΚΩΝ ΕΠΙΣΤΗΜΩΝ ΚΑΙ ΤΕΧΝΩΝ 
ΤΜΗΜΑ ΕΚΠΑΙΔΕΥΤΙΚΗΣ ΚΑΙ ΚΟΙΝΩΝΙΚΗΣ ΠΟΛΙΤΙΚΗΣ 

Πρόγραμμα Μεταπτυχιακών Σπουδών «Διά Βίου Μάθηση και Ειδική Αγωγή» 


ΣΥΜΒΟΛΑΙΟ ΤΙΜΗΣ 

Ο υπογεγραμμένος/η 


μεταπτυχιακός/η φοιτητής/τρια του Προγράμματος Μεταπτυχιακών Σπουδών «Διά 
Βίου Μάθηση και Ειδική Αγωγή» του Τμήματος Εκπαιδευτικής και Κοινωνικής 
Πολιτικής, με Ειδίκευση 


και Αριθμό Μητρώου 


Δηλώνω υπεύθυνα ότι: 

Έχω διαβάσει τον Κανονισμό Λειτουργίας του Προγράμματος Μεταπτυχιακών 
Σπουδών «Διά Βίου Μάθηση και Ειδική Αγωγή» του Τμήματος Εκπαιδευτικής και 
Κοινωνικής Πολιτικής και τον αποδέχομαι απόλυτα. 


Θεσσαλονίκη. 
Ημερομηνία: _/_ / 


(υπογραφή) 

ΠΑΡΑΡΤΗΜΑ Β 


ΥΠΕΥΘΥΝΗ ΔΗΛΩΣΗ 

(άρθ. 8 Ν.1599/1986) 

Η ακρίβεια των στοιχείων που υποβάλλονται με αυτί] τη δήλωση μπορεί να ελεγχθεί 
με βάση το αρχείο άλλων υπηρεσιών (άρθ. 8 παρ. 4 Ν. 1599/1986) 


ΠΡΟΣ (1) : 

ΤΗΝ ΤΡΙΜΕΛΗ ΕΠΙΤΡΟΠΗ ΤΗΣ Μ.Δ.Ε.//Δ.Δ. ΤΟΥ Π.Μ.Σ. 

ΤΜΗΜΑ ΕΚΠ, ΠΑΝΕΠΙΣΤΗΜΙΟ ΜΑΚΕΔΟΝΙΑΣ 

Ο / Η Όνομα: 

Επώνυμο: 


Όνομα και Επώνυμο Πατέρα: 


Όνομα και Επώνυμο Μητέρας: 


Ημερομηνία γέννησης®: 


Τόπος Γέννησης: 


Αριθμός Δελτίου Ταυτότητας: 

ΑΦΜ: 


Τόπος Κατοικίας: 


Οδός: 

Αριθ: 

ΤΚ: 

Αρ. Ρβχ: 


Δ/νση Ηλεκτρονικού 
Ταχυδρομείου (ε-ηιαίΐ): 



Με ατομική μου ευθύνη και γνωρίζοντας τις κυρώσεις ® που προβλέπονται από τις διατάξεις του Ν.1599/1986, 
άρθ.22, παρ.6, δηλώνω υπεύθυνα και εν γνώσει των συνεπειών του νόμου περί ψευδούς δηλώσεως, ότι η 
Μεταπτυχιακή Διπλωματική Εργασία μου με τίτλο: 

« . 


. » 

η οποία κατατέθηκε στη Γραμματεία του Π.Μ.Σ. του Τμήματος Ε.Κ.Π. την././ 20... 

με επιβλέποντες 

καθηγητές. 


ένει συτ/οαωεί αποκλειστικά και ιιόνο από ειιένα και δεν είναι αποτέλεσμα αντιγραφής από οποιαδήποτε πηγή. 
Εάν διαπιστωθεί ότι η εργασία γράφτηκε από άλλον ή υπάρχει αντιγραφή, τότε γνωρίζω ότι η προβλεπόμενη 
ποινή μπορεί να είναι μέχρι και υ αωαίρεσυ του αντίστοΐΎου Μεταπτυτιακού Διπλώματος Ειδίκευσης 


Ημερομηνία . 

Ο/ Η Δηλών /-ούσα 


(Υπογραφή) 

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η 
αίτηση. 

(2) Αναγράφεται ολογράφως. 

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη 
δήλωση του άρθ. 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων 
σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να 
βλάψει άλλον, τιμωρείται με κάθειρξη μέχρι 10 ετών. 

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον 
δηλσύνται ή τη δηλούσα. 

ΠΑΡΑΡΤΗΜΑ Γ 


Θεσσαλονίκη,. 

ΠΡΟΣ: 

α) Τον Πρόεδρο Τμήματος ΕΚΠ 
β) Το Διευθυντή Π.Μ.Σ. 

ΘΕΜΑ: ΑΝΑΦΟΡΑ ΛΟΓΟΚΛΟΠΗΣ ΣΤΗ ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ 
ΕΡΓΑΣΙΑ 

Ο/Η Επιβλέπων /-ουσα 

. (ονοματεπώνυμο & 

ιδιότητα) 

και οι Συνεπιβλέποντες 


α).(ονοματεπώνυμο & 

ιδιότητα) 

β). (ονοματεπώνυμο & 

ιδιότητα) 


της μεταπτυχιακής εργασίας με τίτλο 


του / της 

.(ονοματεπώνυμο) 

στην ειδίκευση Ειδικής Αγωγής / Διά βίου Μάθησης, 

αναφέρουμε ότι διαπιστώσαμε εκτεταμένη αντιγραφή / λογοκλοπή στην προαναφερθείσα 
μεταπτυχιακή εργασία. 

Διά της παρούσης σας ενημερώνουμε σχετικά και παρακαλούμε να προβείτε στις προβλεπόμενες 
από τον Κανονισμό του Π.Μ,Σ.και την ισχόουσα νομοθεσία ενέργειες. 

Ο /Η Επιβλέπων Τ- 
ουσα 


α) Ο /Η Συνεπιβλέπων /-ουσα 


(ονοματεπώνυμο & 
υπογραφή) 


β) Ο /Η Συνεπιβλέπων /-ουσα 


(ονοματεπώνυμο & υπογραφή) 


(ονοματεπώνυμο & υπογραφή) 


Η απόφαση αυτή να δημοσιευθεί στην Εφημερίδα της Κυβερνήσεως. 
Θεσσαλονίκη, 27 Ιουνίου 2018 
Ο Πρύτανης 
ΑΧΙΛΛΕΑΣ ΖΑΠΡΑΝΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)Γη35ίθΐ'.θΙ(4>θί.αΓ 





















